
प्रायः देखा जाता हे कि हमारे प्रानीशनश्युन के धमे कमे, 
रहन सहन, रीतिरिवाज, सभ्यता आदि के भाग्यों का निश्चय विदे- 
शियों के हाथ में है ।जो बात वह लिख दें उसे ब्रक्मवाक्य समझ 
लिया जाता है चाहे वह अशुद्ध ही क्‍यों न हो । किसी जाति का 
प्राचीन इतिहास उतना शुद्ध तथा अच्छा अन्य काई नहीं बना सकता 
जितना कि उसी जाति के बिद्वान्‌ बना सकते हैं । पाइचात्य विद्वानों 
ने संस्कृताध्ययन करके अन्वेषणों द्वारा जो कुछ भारत का प्राचीन 
इतिहास लिखा हं उसके लिये हमें उनका बडा कृतज्ञ होना चाहिए ओर 
देखा जावे तो वह ही भारतीय इतिहास में जान डालने वाले हैं 
परन्तु इतने मात्र से हमें निष्क्रिय तथा पुरुषाथशस्य नहीं हो जाना 
चाहिये । हमें भी अपने भाग्यों का निश्चय करने में अपनी आवाज 
उठानी चाहिए । हमारा सम्पूर्ण प्राचीन साहित्य संस्कृत भाषा में 
है । विदेशी विद्वान यद्यपि संस्कृताध्ययन करने का बड़ा प्रयत्न करते 
हैं परन्तु तो भी विदेशी भाषा होन से उनको बडी कठिनाई का 
सामना करना पड़ता है । संस्कृत भाषा के समझने में अनक त्र॒रियं 
करते हैं जिससे अथे का अनथ हाना सम्भव ह, इसका एक ज्वलम्त 
उदाहरण इस पुस्तक में भी दर्शाया गया हैं | जातियों का मविष्य 
बहुत कुछ उनके भूत से बना करता है, परन्तु शोक है कि आय- 
सन्‍्तान का भविष्य बनाने में इतर जाति के लोग ता महान्‌ यत्न 
करें परन्तु बह आधीरात की माढन-निद्रा में पड़े रहें। भारत के 


| ९) 


सोभाग्य से अब इस ओर भी दिद्वानों का ध्यान आकर्षित हो रहा है। 
हमने भारत के प्राचीन इतिहास को सम्भवतः अधिक शुद्धतयां 
दुर्शाने के लिये यह इतिहास रत्नमाला शुरू की है जिसका 
पहला रत्न आज आपके हाथों में है। यह अंक महर्षि पतञुजलि के 
महामाष्प के आधार पर लिखा गया है । इसमें महाभाष्य में 
आए एुईं सब घटनायें स्पएतया पाठकों के सामने रखने का यत्न 
किया गया ह | व्याफरण जेसे शुष्क विषय के अन्थ से ऐतिहासिक 
घानयें दर्श.। का यतन करना बड़ा कठिन काम है, अतणव इसको 
भा यद्यपि कहीं कहीं शुष्क रह गई हे तथापि आशा है कि आप 
उसकी जोर दृष्टि न देते ६ए असछी बात पर ध्यान देंगे । 


गुर्ुकुल कगड़ी ) 


चन्द्रमाण 

पतंजालि और महाभाष्य । 


%.. ५.2... 


शंनो मित्र; शंवरुणः शं विवस्वान शमन्तकः 
€ $ 

उत्पाताः पार्थिवान्तरिक्षाः शंनो दिविचराःश्र£ ५: । 

पाच+।न: सरखता वाजेभिर्वाज्िनी वती 

यज्ञ वष्ट च्रियावसुः । 

भद्गगण ! पतंजलि फ्ा विषय इतना गहन ओर विवादास्पद 
हे कि इसके काल्तक में भिन्न २ ऐतिहासिकों के भिन्‍न २ मत हैं। 
कह श्रद्धालु पृमष पतंजलि का बहुत प्राचीन काल में ले जाते हैं, 
ओर कई इसे बहुत पास के समय का ठहराते हैं । 


इनको जीवनी तथा काल का बतलाने के लिये हमारे पास 
कोई अच्छे साथन नहीं; जो कुछ है वह सवंथा विवाद अस्त हो रहे 
हैं. या कम से कम विवाद अस्त समझे जाते हैं, ओर पतंजलि के 
प्रसिद्ध ग्रन्थ महाभाप्य से उस समय के भारतीय इतिद्ास पर क्‍या 
प्रकाश डलता हे इस आवश्यक विपय पर भी अभी तक किसी 
पूर्वीय या पार्चात्य विद्वान की कोई पुस्तक नहीं मिलती, अतः 
उपरोक्त तीन कठिनाइयों के कारण भ्रस्तुत विषय पर कुछ विचार 
करना बडा कठिन काम है, अत: इस निबन्ध के लिखने में यदि 
मेरी कहीं त्रटियं रह भी जाबें तो भी इन से मुझे दोष का 
भागी नहीं बनाया जा सकता । 


( दे) 


इस निबन्ध में महर्षि पतंजलि के कुछ विचारों तथा उनके 
जीवन काल का निणेय करते हुए उस समय की संस्कृत की दशा, 
विद्यार्यें तथा पुस्तकें, भारत की भोगोलिक स्थिति, सभ्यता, धार्मिक 
दशा, तथा सामाजिक स्थिति इन ऐतिहासिक विषयों पर महाभाष्य 
से जो कुछ प्रकाश डलता हे उसे दिखलाने का यथा शंक्ति प्रयत्न किया 
गया है, परन्तु निबन्ध के बहुत हम्बे होने के कारण विस्तार भय से 
मुझे कई बातें छोड देनी पड़ी हैं ओर जहां तक मेरे से हो सका मेंने 
सवेत्र विषयानुसार एक दो आदि के अंक देकर निबन्ध के अति 
संक्षिप्त होते हुए उसमें जितना स्पप्टी करण हो सकता था उसे पूछे 
करने का यत्न किया है । 


यदि कोई मनुप्य किसी सच्चाई पर पहुंचना चाहता है तो 
उसका प्रथम कतव्य यह होना चाहिये कि वह निष्पक्षपात होकर 
विचार करे, जो मनुष्य किसी वस्तु को हरा या पीला चश्मा लगाकर 
देखेगा तो यह आवश्यक समझना चाहिए कि उसे सब सांसारिक 
पदाथे हरे ओर पीले ही दीखेंगे। वस्तुओं का वास्तविक रंग वह 
कभी न देख सकेगा । 


यदि किसी हमारे मान्य पूवेंज का काल बहुत पास आजावे 
या प्राचीन काल में प्रचलित ऐसी घटनायें प्रतीत देती हों जो हमारी 
उच्चता के विरुद्ध हैं तो उनसे काल्पनिक श्रद्धालु भक्तों को घबराना 
नहीं चाहिए प्रत्युत उन्हें उस श्रद्धा की ऐेनक उतार कर घटनाओं 
का वास्तविक रूप देखना चाहिए ओर नाहीं यदि किसी तरह उनका 
काल बहुत प्राचीन सिद्ध हो जावे या प्राचीन प्रचलित घटना चक्र 
बहुत उच्चतम कोटि का प्रतीत दे तो विदेशियों या उनके अनुयायियों 
को पछताना चाहिए कि हाय ! वह देश तो अत्यन्त उच्चतम कोटि 


(३) 


के शिखर पर विराजमान था उसे हम केसे नीचे गियावें, उन्हें भी 
रैषों ओर पक्षपात की काली ऐनक उतार कर ही वस्तुओं के 
यथा स्वरूप को जानना चाहिए । 

पतंजालि की जीवनी-पतंजलि की जीवनी के लिये 
अभी तक हमारे पाप्त कोई भी किसी प्रकार का साधन नहीं 
जिससे हम कुछ भी कह सके कि उनकी जीवनी किस 
प्रकार की थी, उन्होंने कहां शिक्षा पाई ओर उनका स्वभाव कैसा था 
इत्यादि, जो कुछ भी उनके जीवन के विषय में कहा जा सकता है 
वह यही है कि पुप्पमित्र के समकालीन थे जेसा कि में आगे 
जाकर सिद्ध करूंगा, उनका जन्म स्थान गोनदे देश था ओर यह 
गोनद आयोवते के पुर्व में स्थिर था जिसकी प्रमाणता इस बात से 
स्पष्ट हो जाती है कि काशिकाकारादि कई वैयाकरण “एड्प्राचां 
देशे, इस सूत्र का उदाहरण गोनदींय देते हैं, यह उदाहरण तभी 
सम्मव हो सकता हे यदि गोनदें प्राग्देश हो, कई विद्वानों का विचार 
है कि यह गोनद उसी स्थान पर था जिसे आजकल गोण्डा कहते हैं 
ओर मेरी सम्मति में यह सम्भव भी हो सकता है क्योंकि जहां यह 
गोनद का अपभूश दीखता है वहां यह प्राग्देश भी है, इनकी माता 
का नाम गोणिका था जेसा कि “ अकथितं च”” इस सूत्र में अपना 
मत दिखलाने के समय कहते हैं कि “ उभयथा हि गोणिका पून्रः? 
इनकी मुत्य के विषय में हम जन श्रति के अनुसार इतना हीं कह 
सकते हैं कि त्रयोदशी को हुईं थी किस मास में, कोन से पक्ष में या 
कितनी आयु के बाद इन की मृत्यु हुई इसक विषय में कुछ भी नहीं 
कहा जासकता,भोजराजकत भोजवृत्ति के मंगलाचरण से स्पष्ट पता लगता 
है कि एक ही व्यक्ति पतंजलि ने महाभाष्य, योगसूत्र ओर एक 
वैद्यक की पुस्तक बनाई थी, यह बात कहां तक सच हे इस मैं हम 


(४) 


निश्वयपूवेक कुछ नहीं कह सक्ते, परन्तु जब हमें इसका विरोधी 
प्रमाण कुछ भी नहीं मिलता ओर सांतवीं शताब्दि के मध्य में होने 
वाले भोजराज का प्रमाण मिलता है तो हमें इसके माननेमें .संकोच 
नहीं होना चाहिए कि महाभाष्यकार पतंजलि ने ही यागसूत्र 
ओर वैद्यक की पुस्तक बनाई होगी। कई मनुष्यों का विचार हैं कि 
चरक पतंजलि का ही नाम है अतः चरक पतंजलि का बनाया हुआ है 
परन्तु इसमें कहांतक सत्यता हे इसपर यहां विचार करना असंगत है। 

पतंजलि के विचार-पतंजलि मुनि के वेद के विषय में 
केसे विचार थे इसपर महाभाष्य से बहुत कुछ प्रकाश डलता है. 
वह वेद को इंश्वरकुत्‌ मानते थे परन्तु इस प्रकार न मानते थे जैसे 
कि आज कल के कई मनुष्य कहा करते हैं कि इंश्वर ने अक्षरश: 
ऐसे ही वेदों का ज्ञान दिया जेसा कि इस समय पाया जाता है. 
अथवा यूं कहिये कि वेदों का ज्ञान आनुपूर्वी शब्दों के साथ २ पर- 
मात्मा ने ऋषियों के हृदयों में प्रकाशित किया. परन्तु पतंजलि का 
विचार था कि इंइवर ने केवल ज्ञान मात्र ही ऋषियों के हृदयों 
प्रकाशित किया ओर वही नित्य है- वह ज्ञान जैसा इस सर्ग 
मिलता है वेसा ही अन्य प्रत्येक सर्गों में मनुष्यों को प्राप्त होता 
उस ज्ञान को शब्दों में लाकर क्रमबद्ध भिन्न २ ऋषियों ने किया, 
अतणएव यह क्रमवद्ध शब्द मय वेद अनित्य है यह ईइबरक्त्‌ नहीं 
प्रत्युत मनुष्यकृत्‌ है. इस विषय में आर्यसमाज के प्रवतंक ओर 
आचाये श्री स्वामी दयानन्द सरस्वती जी का बिलकुरू मत विरोध है. 
स्वामी जी ने अपनी बनाई हुईं ऋग्वेदादिभाष्यभूमिका में यह 
लिखते हुए “ यथास्मिन्काले वेदेषु शब्दाक्षराथ संवन्धाः सन्तितथैव 
पूर्वमासन्ञग्ने भविष्यन्ति च,, स्पष्ट कर दिया है कि वेद जिस स्वरूप 
में शब्दानुपूर्वीं सहित इस कल्प में मिलते हैं वेसे ही अन्य कपां में 

होते हैं, अर्थात्‌ शब्दानुपूर्वी सहित वेद को ईश्वरक्ृत्‌ मानते हुए उन 
को नित्य ठहराया है . परन्तु महर्षि पतंजलि केवल अर्थ को ईइवर- 
कृतू या नित्य मानते हैं शब्द को नहीं, शब्दानुपूर्वी को वह मनुष्य 
कृत मानते हें जोकि सदा एकसी नहीं रहती, अर्थात्‌ वेदों की शब्दा- 
नुपूर्वी या शब्दों का स्वरूप प्रत्येक कल्प में ऐसा नहीं होता जैसा कि 
इस कटप में पाया जाता हे . पतंजलि के कथन से उनका उक्त मत 
कितना स्पष्ट हे उसे मैं उन्हीं के शब्दों में आप के सामने रखना 
अत्यावश्यक समझता हूं ओर मुझे नि३चय है कि आप भी उसी असं- 
दिग्ध परिणाम पर पहुंचेंगे जिसे मैंने दर्शाया हे । 

तेनप्रोक्तम्‌ इस सूत्र पर शंका उठाते हुए आप कहते हैं प्रोक्त अहण 
मनथेक तत्रादशनात्‌ . प्रोक्तग्रहण मनर्थकम्‌ , किंकारणम्‌ ? तत्न अदशे- 
नात्‌ ,ग्रामे आमे कलापक काठकं च प्रोच्यते तनत्र अदरीनात्‌ , नचतत्र 
प्त्ययो दृश्यते.मन्थे च द्शनात्‌. यत्र च दृश्यते अन्थ: स भवति तत्र ऋते 
ग्रन्थ इत्येव सिद्धम. छन्दोथे तहींदं वक्‍तव्यम्‌ , नहि छन्दांसि क्रियन्ते 
नित्यानिठन्दांसि. छन्दोर्थ मितिचेतुल्यम्‌ . छन्दोथेमिति चेतुल्य 
मेतद्‌ भवति, आमे ग्रामे कलापकं काठकं च प्रोच्यते तत्र . अदशनात्‌ 
नच तत्र प्रत्ययो दृश्यते, अन्थे च दशनात्‌ यत्र दृश्यते ग्रन्थः स भवति 
तल इते ग्रन्थ इत्येब सिद्धम ननुचोक्तम्‌ नहि उन्दांसि क्रियन्ते, नित्या- 
निछंदांसीति . यद्यप्यर्थों नि यात्वसों वणोनुपूर्वी सा अ- 
नित्या तद्‌ भेदाच्चतद भवति, काठकम्‌ , कालापकम्‌ ; मो- 
दकम्‌ , पेप्यलादकम्‌ इति. नतहींदानी मिद वक्‍तव्यम्‌ ? वक्‍तव्यं च- 
कि प्रयोजनम्‌ ? यत्तेन प्रोक्तम्‌ नचतेन कृतम माथुरी वृत्ति: यदि त- 
होस्य निवन्धनमस्ति इदमेव वक्‍तव्यम्‌ तन्न वक्‍तव्यम्‌ .. तदप्यवरयं 
वकक्‍तव्यम्‌ यत्तेन कृतम्‌ नचतेन प्रोक्तम्‌ वार रुच काव्यम्‌ . जाढका: 
इलोकाः / ०. ३. १०१ ) 

“यद्यप्यर्थों नित्य; यात्व सो वर्णानुपूर्वी सा अनित्या 
तद्‌ भेदाच्चे तदू भवाति, इन शब्दों पर विशेष ध्यान दीजिए . 
वह कहते हैं कि यद्यपि वेदों का अर्थ नित्य” है अर्थात्‌ ईश्वरक्ृत्‌ है 
परन्तु जो वर्णानुपूर्वी है वह तो अनित्य है मनुष्यकृत्‌ हे जो समय २ 
पर भिन्न होती रहती हे . टीकाकार केयट इसे ओर भी स्पप्ट कर 
देता है जब कि वह लिखता हे महा ,लयादिषु वर्णानुपूर्दी 
विनाहे पुनरुत्पद्य ऋषयः संस्कारातिशयांहदाथे सप्॒त्वा 
शब्द रचनां विद्धतीत्यथेः ” इस प्रकार पतंजलि के 
शब्द इतने स्पष्ट हैं कि उनमें किसी भी प्रकार को जोड़ 
तोड़ नहीं की जा सकती जिससे हम बविश्वासपूवेक इसी 
परिणाम पर पहुंचते हैं कि वह वर्णानुपूर्वी सहित वेद को इंश्बर कृत्‌ 
नहीं मानते थे परन्तु केवल ज्ञान मात्र वेद को ही परमात्मा का दिया 
हुआ समझते थे । 


[| पतंजलि मुनि ऐतिहासिक संप्रदाय के अनुसार बदों म॒ ले- 
हास का समावेश भी मानते थे, “कश्ष्यायाः सेज्ञायाम 
कक्षीवन्त य ओशिजः, कप्वः कक्षीवात्,,(९. १. ३७) 
यहां पर संज्ञा अथ में वेद मंत्र ( ऋ. १. १८. १ ) का उ- 
दाहरण देते हुए वह बताते हैं कि वेद में कक्षीवान्‌ ओशिज 
का नाम है जिसकी दूसरी संज्ञा कण्व है । 


! “हन्दोबाक्षणानि च तद्विषयाणि!” इस सूल में छन्‍्द ओर बा- 
क्षणों को श्थक्‌ २ रखकर पाणिनि मुनि ने इस बात का नि- 
देंश कर दिया था कि वह उन्द यानी वेदों ओर त्राक्षणों को 
भिन्न २ मानते हैं, मंत्र ब्राप्षणयोवेंद नाम पेयम्र्‌ के अनुसार 
वह मन्त्र ओर आश्मण दोनों को वेद नहीं मानते, यही विचार 

महाभाष्य के देखने से महर्षि पतेजलि का भी पाया जाता है, 
भाष्य के आरम्भ में वेदिक शब्दों के उदाहरण देते हुए उन्हों- 
ने केवल चारों वेदों के चार मंत्रों की प्रतीक दी है ब्राह्मणों में 
से किसी की भी प्रतीक नहीं दी जिससे पता लगता है कि वह 
चारों वेदों के शब्दों को दी बेदिक शब्द समझते थे ब्राह्मणादि 
अन्थें के शब्दों को नहीं, अर्थात्‌ उनके मत में वेद शब्द इन्हीं 
चार प्रतीकों वाले मंत्र भागों के लिये प्रयुक्त होना चाहिए अन्य 
ब्राह्मणादि अन्थों के लिये नहीं । 


[५. ओर इसी से फिर यह भी परिणाम निकल आता है कि 
स्वामी जी के सिद्धान्तानुसार उनके मत में भी केवल वेदों का 
ज्ञान ही नित्य था इंइवरीय ज्ञान है ब्राह्मण उपनिषदादि ग्रन्थ 
का ज्ञान इंश्वरीय ज्ञान नहीं प्रत्युत वह मनुष्यों का दिया हुआ 
ज्ञान है । 


२. पतजलि का स्वगे के विषय में क्या मत था इस विषय पर 
भी बहुत कुछ माष्य से प्रकाश डलता है, भाष्य में एक स्थान पर 
वह लिखते हैं “इज्याया: अग्निष्टोमादे: प्रयोजनम्‌ स्वगेंलोके अप्सरस 
एनं जाया भूत्वो पशेरते! (६. १. ८9 ) अर्थात्‌ अन्निष्टेमादि 
यज्ञों का फल यह हे कि यज्ञकर्ता को स्वर्ग लोक में अप्सरायें उप भाग 
के लिये मिलती हैं, एक अन्य स्थान पर कहते है नाकमिष्ट सुख 
यान्ति सुयुक्ते वेडवारथैः” (३. १. 9८ ) अर्थात्‌ इष्ट, सुखका- 
री स्वगे को भली प्रकार जुते हुए बैलें वाले रथें से जाते हैं, इस 
प्रकार स्पष्ट हे कि पतेजलि मुनि भी एक स्वगे नामी लोक विशेष 
मानते थे यहां जाने बालों को भोग के ढिये अप्सरायें ओर रथें मि- 
लती हैं । 

३. महाभाष्य के पढने से यह भी पता लगत। है कि इसके 
कर्ता श्रोत सूत्रों के अनुसार यज्ञों में मच्य पान की विधि आवश्यक 
समझते थे, सोत्रा मणि याग में मद्य पान की निन्‍्दा में किसी आ- 
चाय का यह श्लोक दिया है। 


यदु दुम्बर वणोनां घटीनां मण्डल महत्‌ 
पीत न गमयेत्‌ रवग कि तत्कतुगते नयेत (१. १.१ ) 


अर्थात्‌ ताम्र जैसे रंगवाली बहुत सी मद्य की घत्यि पी हुईं भी 
जब पीने वाले को स्वर्ग में नहीं ले जातीं तो यज्ञ में थाडी सी मात्रा 
में पी हुईं सुरा उसे कैसे स्वर्ग में ले जावेगी, फिर पतंजलि मुनि 
उसका खण्डन इतने कठोर शब्दों में करते हैं कि वह यहां तक बढ़ 
गये कि प्रमत्तगीत एप: तत्र भवतो यस्त्व प्रमत्तगीत स्तत्प्रमाणम्‌ के 
शब्द कह कर यज्ञ में सुरा पान की हसी करने वाले को प्रमत्त 
मनुष्य ठहरा दिया, इन प्रबल शब्दों में कहे हुए उत्तर से स्पष्ट 
पता लगता है कि वह सोत्रा मणि याग में सुरा पान आवश्यक 
समझते थे । 


पाठक गण ! पतंजलि के जीवन तथा विचारों के विषय में जो 
कुछ मुझे पता छगा वह मैंने आपके सामने रख दिया अब इन के 
काल के विषय में कुछ विचार करना है । 


द्वितीय निश्वास । 


काल निणय-कई ऐतिहासिकों की ऐसी प्रवृति होती है कि 
यदि कहीं किसी मनुप्य या पदार्थ क्र केवल नाम आ जाता है तो 
वह झट उन्हीं के आधार पर अपने बड़े २ परिणाम निकाल कर एक 
बड़ा विशाल भवन बनाने को कटिबद्ध हा जाते हैं, परन्तु दूसरी ओर 
ऐसे भी महाशय हैं जो नामों से इतना घबराते हैं कियदि उनसे कुछ 
सहायता मिलने की समावना भी हो तो भी उसकी कुछ परवाह नहीं 
करते ओर यदि करते भी हैं तो रंगदार चश्मा पहनने के कारण वहीं 
तक करते ४ यहां तक कि उनकी मनोवांच्छा या उनका काल्पनिक 
विचार सिद्ध या पुष्ट हाव, यदि उनके मत के प्रतिकूल कोई परिणाम 
निकले तो उसे स्वीकृत करने को वह कदापि तय्यार नहीं होते | ऐति- 
हासिक सच्चाईयों पर ही नहीं प्रत्युत प्रत्येक प्रकार की वैज्ञानिक 
सच्चाइयों पर भी पहुंचने के लिये इस बात की आवश्यकता है 
कि हमे घटताओं को देखकर उनसे जो परिणाम निकल 
उन्हें परिणाम समझें, परन्तु यह लोग उल्टा पहले कोई काल्प- 
निक सिद्धान्त मन में जमा लेते हैं ओर फिर उसके अनुकूल जो २ 
घटनायें मिलें उन्हें तो लेते जाते हैं ओर जो प्रतिकूल मिर्ले उन्हें छोड- 
ते जाते हैं या उसका किसी न किसी प्रकार से--- चाहें वह ठीक 
हो या बुरा --- खण्डन करने का सिरतोंड प्रयत्न करते हें, किसी 
ऐतिहासिक सच्चाई के ढूँढने का यह प्रकार इतना बुरा ओर इतिहा- 
स के महत्व को घटाने वाला है कि जो किसी , वास्तविक परिणाम 
पर पहुंचाने की अपेक्षा मनुष्यों को इधर उधर पगडण्डियों पर घुमा- 
ता रहता है, यह बात सच है कि हमें केबल नामों के आधार पर 

अपने भवन कभी नहीं बनाने चाहिये परन्तु यह भी कोई बुद्धिमत्ता 
की बात न होगी कि यदि नामों से कुछ थोड़ी बहुत सहायता भी 
मिले तो उससे हम बिलकुल कुछ भी लाभ न उठावें और फिर यदि 
उन नामों को परिमित या सीमावद्ध करने वाले कुछ विशेषण भी 
मिल जावें तो उन नामों को केवल नामों की तरह नहीं देखना चा- 
हिए प्रत्युत उन्हें किसी प्राचीन इतिहास निर्माण का बडा भारी 
अंग या साधन समझना च हिए। 


क्या आप गंगा तटबर्ती कांगड़ी ग्राम में स्थित गुरुकुल, दशरथ 
का आज्ञाकारी पृत्र रामचन्द्र, आर्येसमाज के प्रवतेक दयानन्द, बोद्ध- 
मत के संचालक बुद्ध, वेदान्त मत के प्रचारक शकराचाये इनसे किसी 
वास्तविक परिणाम पर नहीं पहुंच सक्ते ? में विश्वास पूर्वक कहूंगा 
कि अवश्य पहुंच सक्ते हैं । संक्षपतः भारत की प्राचीन घटनाओं का 
काल निणय करते समय हमें दो बातों पर अवश्य ध्यान देना चाहिए. 


। प्रथम यह कि पक्षपात से काम न छिया जावे. 


४ ओर दूसरा केवछ नार्मो से । ..... -रेणाम को निकालना ओर 
विशेषण युक्त या परिमित नामों से यदि कुछ परिणाम निकल सरककें 
तो उन्हें काम में नाना यह दोनों पक्ष अपनी२ सीमा पर पहुंचे 
हुए हैं अतः इनको छोड़कर पारिभित नामों से यदि हमें 
कोई पारिणाम मिले तो उसका अवश्य आदर करना 
चाहिए, 


पतंजलि का काल पता लगाने के लिये हमारे पास उनके बनाये 
हुए महाभाष्य के सिवाय अन्य कोई साधन नहीं, महाभाष्य के 
पाठ से हमें पता रूगता है कि महाभाष्यकार पतंजरि प्रसिद्ध 


(११) 


राजा पुष्पमित्र के पहले के नहीं प्रत्;युत उसके समकालीन थे, 
इस में प्रमाण यह हैं:--- 

१ भाष्य में स्थान २ पर पाण्डवादिकों का वणन आने से इसमें 
तो किसी को भी सन्देह नहीं होगा कि भाष्यकार पतंजलि 
महाभारत युद्ध से अवश्यमेव पीछे हुए हैं, उदाहरण 
के तौर पर तीन चार प्रमाण में पाठकों के सामने रखता हूं. 

; वृष्णि वंश वालों के उदाहरण वसुदेव, बलदेव, दिये हैं जिन में से 
प्रथम कृष्ण का पिता ओर द्वितीय कृष्ण का भाई था,(9- १-१ १४७) 

॥ कुरुवशियों क उदाहरण भीम,नकुछ,सहदेव,दिये हैँ,(9-१-११६४) 

४ भातुइ्चज्यायंसः का उदाहरण युधिष्ठराजुनो देते हुए बड़े भाई 
युधिष्ठिर को पूर्व रक्खा है, (२-२-३४ ) 

४ केसवध नाटक खेलते हुए कंस का वध किया जाता है जिसे 
कृष्ण ने मारा था ( ३-१-२६ ) 

५४ केस ओर ऋष्ण के प्रहार चित्रों में दिखाये जाते हें (३-- १-२६) 
इन पांच प्रमाणों से स्पष्ट है कि पतंजलि मुनि युधिप्टिरादि 
पांडवों से बहुत पीछे हुए हैं. 

२ “ ग्रेषांच विरोध: शाइवतिक इत्यस्यावकाशः अ्रमण ब्राह्मणम्‌”” 
(२--४७-१२) यहां पर जिनका सांप ओर नेऊले की तरह शाइव- 
तिक या नित्यविरोध हो उसका उदाहरण श्रमण ब्राह्मणम्‌ दिया है. 
परन्तु श्रमण शब्द संस्क्ृत साहित्य में कवरू एक विशेष श्रेणी के 

. सन्यासियों के लिये आता है जोकि बोद्ध सन्‍्यासी थे. इस की 
पुष्टि सब संस्कृत भाषा के कोष एकमत होकर करते हैं,मेदिनी श्रमण 


( १३ ) 


का अर्थ यतिविशेष, वाचस्पत्य यतिमेद, तथा शब्द कल्पद्र॒म बोद्ध 


सन्‍्यासी देता है,और इतिहास भी हमें यही बताता है कि श्रमण 
शब्द विशेषतः बोद्धकाल से ही प्रचलित हुआ, 


अत: स्पष्ट पता लगता है कि पतंजलि का काल बोडमत के 
अच्छी तरह पूचार हो जाने के बाद ही होना चाहिए, 
यदि केवल श्रमण शब्द द्वी आता तो शायद हम किस निश्चयात्मक 
परिणाम पर न पहुंच सकते परन्तु श्रभणों ओर ब्राश्मणों का 
शामश्वल विरोध दिखाने से हम यह कहे बिना नहीं रह सकते 


कि निःसन्देह यह श्रमण भवर्य ही बोद्धमत के प्रचारक श्रमण थे 


ओर उन्हीं का ब्राक्षणों से बहुत चढ़ा हुआ बेर था जो कि अभी 
तक यहां तक चला आता है कि वह परस्पर में एक दूसरे को मारने 


तक के लिए तय्यार हो जाते हैं, इस विरोध का कारण भी स्पष्ट 
है जब कि बोड्ध ब्राह्मणों के धम के कदर शात्र थे 


३-पाटलि पुत्र का नाम महाभाष्य में स्थान २ पर घारम्बार 
आया है, यहां कहीं किसी सूत्र या वार्तिक का उदाहरण देना होता 
है वहां पाटलि पुत्र का नाम आजाता है, सारे महाभाष्य में अन्य 
किप्ती भी नगर का नाम इतनी अधिक वार नहीं आया जितना कि 
पाटलि पुत्र का आया ह, यदि म उचकी गणना करने बेटूं तो 
शायद ३० या ४० से कम वार नहीं आया होगा, पाटलि पृत्र 
को परिमित करने वाले जो शब्द आये हैं उन पर आप छोगों का 
ध्यान आकषि करना भी आवश्यक है। 


! नगर का उदाहरण मथुरा पाटलिपुत्रम्‌ दिया है ( २-०-७) 
!] अनुशोणं पाटलिपुत्रम ( २. १. १६ ) 


(१३) 


[ए। काशिकाकार ने प्राचांग्रामनगराणां इस सूत्र के प्रदेश भव 
नगरों के उदाहरणों में पाटलिपुत्र का भी उदाहरण दिया है । 
79५ पाटलिपृत्रस्य व्याख्यानी सुकोशला ( ४७. ३. ६ ६) 
$ वाटलिपत्रका: प्राकारा: पाटलिपुत्रका: प्रासादा: ( 9. ३.१३२ ) 
[| राज्ञ: पाटलिपत्रकस्थ (२, २. ११ ) 
इस प्रकार पाटलि पुत्र के वारम्वार आने तथा उपरोक्त उल्लेखों से 
हम निम्न लिखित पांच परिणामों पर पहुंचते हैं । 
( क ) पाटलि पुत्र नगर था। 
( ख्र) यह नगर शोणनदी के समीप स्थित था । 
( ग ) भारत के पूर्वीय प्रदेश में इस नगर की स्थिति थी. 
( घ ) यह केवल साधारण नगर ही न था प्रतद्युत उस समय 
के भारतीय प्रसिद्ध नगरों में से एक ओर अत्यन्त प्र- 
सिद्ध प्रदेश था । 


( ड* ) पाटलि पुत्र उस समय राज धानी बना हुआ था । 


अब आप जरा इतिहास की ओर अपनी दृष्टि के जाइये और 
उपरोक्त पांच परिणामों की क्रमश: परीक्षा कीजिए . इतिहास हमें 
बताता है कि लछावि वेश को जीत लेने के परचात्‌ गंगातटवर्ती 
पाटली आम में अजात झत्र ने जिसने कि ४९०-४५९ ई० पू७ 


राज्य किया था-एक किला बनाया . परन्तु वह अभीतक आम ही 
था नगर नहीं बना था . पुनः उसके पोत्र उदय ने-जिसका राज्य 
काल ४9३४-४० ०१ ३० पू० तक ३३ वषे का था-उसी पाटलं आम 
के स्थान पर गंगा ओर शोण नदी के संगम पर पाटलि पुत्र नामी 
नगर बसाया जोकि शोण नदी के उत्तरीय तटपर ओर गंगा नदी से 


( १४ ) 


कुछ मील की दूरी पर था . इसके आगे प्रसिद्ध ऐतिहासिक स्मिथ 
साहब बताते हैं कि इस पाटलि पुत्र का स्थान वही है यहां आज 
कल पटना ओर बांकीपुर स्थित हैं परन्तु गंगा और शोण नदियों का 
मागे कई शताब्दियें पहले ही बदुक गया था जिससे उसका संगम 
आजकल पटना से छग भग १२ भीऊर ऊपर दीनारपुर छावनी के 
समीप है ( ११५ प्रृष्ठ ) | 


इस ग्रकार पाटलि पृत्रका नयर होना, उसका श्योण नदीके समीप 
स्थित होना, तथा उस नगर का भारत के पूर्व में होना इन उपरोक्त 
पहली तीन घटनाओं का उदय स्थापित पाटलि पुत्र नगर से मेल 
होने के करण हम कह सकते हैं कि महा भाष्य में वर्णित पाटलिपुत्र 
वही पाटलि पुत्र है जिसकी स्थापना अजातझज्ुके पौत्र राजा उदय 
ने को थी अतः पतंजलि का समय उदय से पीछे अर्थात्‌ 9 ०१ ई० 
पू० से पश्चात्‌ का होना चाहिए | 


अब आप पिछले दे परिणामों की तरफ आइये, भारतवर्ष दी 
एसी दशा में जबकि यहां एक देश से दूसरे देश में आने जाने का 
कोई सुगम साधन उपस्थित न हो और केवल घेड़ा बेल आदि पशु 
ही आने जाने के साधन प्राप्त हों जिसके कारण मनुष्य अन्य देशों 
के मनुष्यों से गहरा सम्बन्ध न रखते हों किसी नवीन स्थापित नगर 
की प्रसिद्धि के लिये जिससे प्रत्येक स्थान में उदाहरण स्वरूप 
से दिया जा सके कितने काल की आवश्यक्षता है यदि हम 
इसके लिये एक शताब्दि का भी काल रक्सें तो शायद अधिक न 
होगा, फ़िर पाटलिपुत्र राजधानी मय वंश से बनी थी 
जिसका आदि पुरुष महाराजाधिराज चन्द्र गुप्त था, चन्द्र गुप्त का 
राज्य २२१ ई० पू० से प्रारम्भ हुआ था अतः उससे यदि प्रथम वर्ष 


( १७ ) 


ही राजधानी बनाली हो तो भी पिछले दो परिणामों से हमें यही मा- 
नना पडता है कि पतंजलि मुनि २२१ ई० पू० से भी पीछे हुए हें। 


[ यहां पर कई विद्वानों का मत हे कि महाभाष्य में तो पाटलि- 
पुत्र का वर्णन शोण नदी के समीप आया है परन्तु 
मुद्राराक्षस में---जोकि चन्द्रगुप्त के समय का बना हुआ है-- 
“ स्वयमेव सुगाह्ु प्रासाद शिखरगतेन देवेनालोकित मप्रवृत्त 
कोमुदीमहोत्सव कुसुमपुरम” ( ३ अक ) इस स्थान पर पाट- 
लिपुत्र के नामान्तर कुसुमपुर की स्थिति गंगातट पर बता है 
अतः नदियों का मागे बदलने के पूवे चन्द्रगुप्त से पहले ही पतं- 
जलि हो चुके थे. 


शोक है कि ऐसे विद्वानों की इस युक्ति में इतनी निःसारता ओर 
युक्ति शुन्‍्यता पाई जाती है कि उसका कुछ उत्तर देना भी मेरे लिये 
शोभा नहीं देता. 


(क) पहले यदि आप स्मिथ के इतिहास को ही देखलें तो वह चन्द्र- 
गुप्त के समय पाटलिपुत्र की स्थिति नहीं बताता है जोकि उदय के 
समय थी, अथांत्‌ जब चन्द्रगुप्त के समय तक अभी नदियों का मार्ग 
नहीं बदला था, तो उन की युक्ति का आधार ही निमृल हो जाता है। 

(ख) दूसरा, यह उनकी कल्पना ही है कि मुद्राराक्ष॥ नाटक भी 
तभी बनाया था जब कि चन्द्रगुप्त राज्य करता था, परन्तु सब ऐतिहा- 
सिंक इस नाटक को ६ टी शताब्दि का बना हुआ मानते हैं। 


(ग) तीसरा, ऐतिहासिक हमें बताते हैं कि पाटलिपत्र शोण ओर 
गंगा के तट पर था उसे चाहे आप ज्ञोण के तट पर उत्तर की ओर 
कहदें चाहे गंगा के तट पर दक्षिण की ओर कहदें बात एक ही' है । 


( १६ ) 


कई विद्गवान्‌ इस युक्ति पर भी बड़ा बल देते हैं के पाणिनि 
के सूत्र “ निवाणोडवाते ,, पर भाष्य करते हुऐ बोौढ्धों के 
प्रसिद्ध निर्वाण के विषय में पतंजलि ने कुछ भी नहीं लिखा है 
जिससे परिणाम निक्रलता है कि महाभाष्य बोद्ध थर्म के अच्छी 
तरह प्रचार होने से पहले ही बनगया था अर्थात काछा शोक 
की द्वितीय महासभा से बहुत पहले ४५० इं० पू० के 
लगभग पतंजलि मुनि ने भाष्य बनाया । 


इस युक्ति का उत्तर में कुछ नहीं देता आप जरा उन्हीं की यु- 
क्तियों की तरफ ध्यान दें । ४३०-४०१ ई० पू० तक तो उदय ने 
राज्य किया ओर उसी काल में पाटलिपुत्र नगर बना परन्तु आप 
उसी पाटलिपृत्र को युक्ति को महा भाष्य कार सिद्ध करने में देते 
हुए पतेजलि का समय उस नगर की सत्ता से मी कम से कम १६ 
वर्ष पहले ठहराते हैं जो कि असम्भव को सम्भव करने का व्यर्थ प्रय॒- 
ल करना हे या अपने ही हाथों से अपने पर पर कुल्द्दाडी मारने की 
कहावत चरिताथ करना हे । 

|! एक तीसरे पक्ष वाले जा महर्षि पतेजलि को बोद्ध भगवान्‌ से 
भी बहुत पहले ठहराने के पक्ष म॑ उसी निर्वाण की बड़ी 
बलबती तथा अकास्य युक्ति देते हैं में समझता हं कि वह भी 
बहुत कुछ भूल कर जाने हैं । 

( कर ) एक तो यह कि जब हमें इस पक्ष को विरोधी 
तथा दूसरे पक्ष की पोषक बहुत सी युक्तियें मिल जाती 
हैं तो हम इससे केवल एक युक्ति के आधार पर अन्य सब युक्तियों 
की कैसे उपेक्षा कर सकते हैं, ओर जत्र कि वह युक्ति भी स्पष्टतया 
अन्य युक्तियों से विरोध नहीं करती प्रयुत उदासीनता दिखाती है । 


(६ १७) 


( खत ) ओर दूसरा यदि महाभाष्य को ध्यान पूर्वक पढ़ा जावे तो 
स्पष्टया इस बात का परिचय भिल जाता है कि यहां बोढ़्ों के 
निर्वाण शब्द के विषय में कुछ कथन करना संगत ही न था, इस 
बात की सिद्धि के लिये निर्वाणोआाते के सारे भाष्य को दिखाना 
आवश्यक जान पड़ता है, अतः उसे ज्यूं का त्यूं लिखा जाता है जो 
कि यह है:--- 


“अवाताभिधाने, अवाताभिधाने इतिवक्तव्यम्‌ इह्ापि यथास्यात्‌ 
निर्वाणो5ग्निवतिन, निर्वाण: प्रदीपोवात्तेन,, € ८. २. ५० ) अर्थात्‌ 
निर्वाणोओवाते यहांपर अवाते के स्थान पर अवाताभिधान ( निर्वाण 
शब्द जब कि बात यानी वायु को न कहने वार हो ) यह बोलना 
चाहिए, जिससे निर्वाणोउग्निवतिन (अग्नि वायु से बुझगई ) निर्वाणः 
प्रदीपोवातेन ( दीपक वायु से बुझ गया ) यह रूप भी सिद्ध हो जावें 
क्योंकि यदि अबाते इतना ही रक्‍्खें तो बात परे होने पर “तत? 
को नत्व न हो यह अथे होगा, परन्तु उपरोक्त दोनों उदाहरणों में बात 
परे हैं अत: उनमें भी तकार को नत्व न होकर निर्वातोउग्निवतिन, 
निर्वातः प्रदीपोवातेन यह रूप बन जावेंगे; परन्तु अवाताभिधाने 
कहने से यत: निर्वाण शब्द इन उदाहरणों में वायु के अर्थ को 
बताने वाले नहीं अत: इनमें तकार को नत्व हो जाता है । 


अब इससे स्पष्ट होगया होगा कि बोद्धों के निर्वाण शब्द का 

यहां उदाहरण देना कैसे असंगत है. भाष्यकार को यहां वही 

उदाहरण देने चाहिए जोकि अवबाते में दोष दिखाते 

हुए अवाताभिधाने का प्रयोजन बतावे, वह तभी हो- 

सकता था जब कि बात दाब्द आगे पड़ा हुआ हो. 

निवोाणो भिक्षुं! का यदि उदाहरण देते तो यह तो 
र्‌ 


(१८) 


अवाते ही से सिड हो सकता था ऊअवाताभिधाने कहने 
का क्या प्रयोजन हीता । 


( ग ) ओर फिर इहापि यथा स्थात्‌ कहते हुए. भाष्यकार 
बताते हैं कि ऐसा भी कोई उदाहरण है यहां बात शब्द परे नहीं, 
वह उदाहरण केवल निर्वाणो मिक्षः ही होसकता है अन्य नहीं इससे 
ग्रन्थ कर्ता ने अवान्तर रूप से निर्वाण शब्द का बोद्धों की मुक्ति 
अर्थ में निर्देश भी कर दिया हे । 


४. नवान्हिक में पतंजलि लिखते हैं जित्पर्याय वचनस्येव राजा- 
यर्थम जिन्निदेशः कतेव्य: ततोवक्तव्यम्‌ पर्यायवचनस्थैव ग्रहणं भव- 
ति. कि प्रयोजनम्‌ ? राजाद्थेस्‌ सभाराजाअमनुष्य पूर्वा इन सभम्‌, 
इंश्वर सभम्‌ , तस्थेव न भवति राज सभा, तद्विशिषाणां च न मवति 
पुष्पमित्र सभा, चन्द्र गुप्त सभा,, ( १. १. ६८ ) । 

उपरोक्त उर्लेख से चार परिणाम स्पष्ट निकलते हैं । 
! पुष्पमिल, चन्द्रगुत्त नामी दो विशेष व्यक्ति थे, अर्थात्‌ यह 
नाम काल्पनिक नहीं परन्तु वास्तविक हैं । 
! यह दोनों व्यक्ति राजा थे ओर केवल साधारण राजा ही न थे 
प्र्युत बड़े प्रसिद्ध राजा थे ओर अतएव उनके नाम दिये 
जा सकते हैं । 


[| राम, दशरथ, युधिष्ठिरादि राजाओं के नाम जो भारत के प्राचीन 
इतिहास में अत्यन्त प्रसिद्ध हैं ओर अबतक जिनसे प्रत्येक 
भारतीय बच्चा परिचित है उनको प्रयुक्त न कर रामसभा, 
दशरथ सभा, युधिष्ठिर सभा के स्थान पर जो पुष्प मित्र सभा, 
चन्द्र गुप्त सभा का प्रयोग दिया है उससे यह भी स्पष्ट हैं कि 
उक्त दोनों राजा पतंजलि के पास २ के समय के होने चाहिये । 


( १९ ) 


[ए ओर फिर यह राजा प्राच्य देश के ही होने चादिये या कम 
से कम ऐसे होने चाहिये कि जिन का राज्य वहां भी हो. 
क्योंकि प्राग्देशवासी पतंजलि के लिये देश देशान्तरों का संबन्ध 
सुगम न होने के कारण सब से पूर्व अपने घरके राजाओं का 
उल्लेख करना ही आवश्यक था. 


इन चार परिमार्णों को लेकर जब हम देखते हैं तो हमें पता 
लगता है कि वोद्ध काल में प्रसिद्ध पुप्पमित्र, चन्द्रगुप्त के सिवाय अन्य 
कोई प्राच्य वा प्राच्य देश में स्थापित राज्य वाला प्रसिद्ध राजा नहीं 
हुआ जिस की हम कल्पना भी कर सकें. ओर जब हमें अन्य भी 
कुछ प्रमाण इस के बोद्धकाल में होने के मिलते हैं तब तो इस में 
कोई सन्देह ही नहीं रहजाता कि नवान्हिक में वर्णित पुष्प मिल, 
चन्द्रगुप्त राजा अवश्यमेव वही राजा थे जिन्‍्हों ने क्रमशः १८४-- 
१४८ ई० पू० तथा ३२१-२९७ ई० पू० तक राज्य केवल म- 
गधदेश में ही नहीं किया प्रत्युत प्राय: सारे भारतवे के मह।राजाधिराज 
ओर सम्राट थे जिन में से प्रथम ने संग वंश की स्थापना की ओर 
दूसरे ने मोये वंश की नींव डाली. अतः स्पष्ट हे कि पत्तजलि ने 
१८४ है० पू० तक भी अभी भाष्य नहीं बनाया था. 


यहां पर मुझे त्रास फैलाने वाले पक्षावलम्बियों के कुछ आक्षेपों 
की समालोचना करनी आवश्यक हे. 


| (क्क) वह कहते हैं कि जैसे देवदत्त, यज्ञदत्त नामों की कल्पना 
पर्तेंजलि ने अनेक स्थलों पर की हें उसी प्रकार पृष्पमित्र, 
चन्द्रगुप्त नाम भी काल्पनिक हैं. क्योंकि हमें इतिहास बतला- 
ता है कि चन्द्रगुप्त पुष्पमित्र से पूषे हुआ है अतः आवश्यक 
था कि चन्द्रगु्त का नाम युष्पमित्र से पहले देते परन्तु यहां हमें 


(२० ) 


विपयेय दीखता है अतः यह वह प्रसिद्ध महाराज नहीं परन्तु 
काल्पनिक मनुष्य है. 


(सत्र) दूसरी युक्ति वह यह देते हैं कि राज तरंगिणी में काश्मीर 
के राजाओं की नामावली में अभिमन्यु के विषय में छिखा है 
चन्द्राचार्यादि मिलेव्ध्वा देशात्तस्मात्तदागमम्‌ । 
प्रवर्तितं महाभाष्यं स्वश्व व्याकरण कृतम्‌ ( १ १७६ ) 


इसी प्रकार भतहरिक्षत्‌ महाभाष्य की टीका रूप वाक्यपदीय 
पुस्तक में लिखा है. 
यः पतंजलिशिष्येभ्यो श्रष्टोब्याकरणागमः । 
कोलेनदाक्षिणात्येष ग्रन्थमात्रेव्यवस्थितः ( २. ४८८ ) 
पयंतादागमं लब्ध्वां भाष्यजीवानुसारिभिः । 
सनीतो पहुशास्ात्यं चन्द्राचायांदि सिः पुनः (२, ४८६) 
अर्थात्‌ काइमीर के राजा अभिमन्यु के समय चन्द्राचार्यादि 
वेयाकरण विछ॒प्त महाभाष्य को दक्षिण से ढूंडकर पुनः काश्मीर में 
लाये ओर उसका प्रचार किया. परन्तु प्रिन्सप साहब ने अभिमन्यु का 
राज्यारम्भ १०० ई० पू० ठहराया है अतः इसा से १०० वर्ष पूर्व 
महाभाष्य का पुनः प्रचार हुआ था. इस महाभाष्य को प्राग्देशों में 
विलप्त होने के लिये तथा उस समय जैसी भारत की अवस्था में पूर्व 
से दक्षिण में उस का प्रचार होने के लिये कम से कम दो सदियों 
की आवश्यकता है, परन्तु पुष्पमित्र का राज्य तो १८४ इ० पू० 
में ही था अतः स्पष्ट है कि महाभाष्य में वर्णित पृष्पमित्र, चन्द्रगुप् 
के नाम काल्पनिक ही होने चाहिये. इस युक्ति से वह इस परिणाम 
“बर पहुँचते हैं कि महाभाष्य चन्द्रगुप्त से पूर्व का अर्थात्‌ ३२१ ईं० 
चू० से पूंवे का बना हुआ है. 


(२१) 
अब आप दूसरी तरफ भी ध्यान दीजिये औरूलेख कि. इस में 


किस प्रकार पक्षपात की बेडियों से बंधकर ओर विचारणा शक्ति को 


तालछा लगाकर काम लिया गया है. 
(क) । आप कहते हैं कि पृष्पमिल्, चन्द्रगुप्त नाम देवदत्तादि 


नामों की तरह काल्पनिक हैं परन्तु यदि आपने महाभाष्य को 
ध्यान पूर्वक देखा होता तो प्रथम तो आप यही पाते कि वहां 
यह भी लिखाहुआ है कि तद्‌ विशेबाणां च न भवति, अर्थाव्‌ 
यदि विशेष राजा सभा के पूवे हों तो नपुंसकलिंग नहीं होता. 


| और फिर आप महाभाष्य को आद्योपान्त पढ़ जावें तो आप बड़े 


या] 


आइचये से यह बात स्पष्ट पावेंगे कि यहां कहीं भाष्यकार का- 
ह्पनिक या सामान्य रूपेण किसी पुरुष का नाम किसी उदाहरण 
में देते हैं तो सदा देवद्त्त, यज्ञदत्त, त्रद्मदत्त, विष्णुसितर 
इन चार नामों में से ही किसी का प्रयोग करते हैं, इन 
चार नार्मो के अतिरिक्त अन्य किसी नाम का प्रयोग सामान्य 
रूप से आप महा भाष्य भर में कहीं नहीं पार्वेंगे अतः केबल 
इस स्थान पर पुष्पमित्र, चन्द्रगुप्त काल्पनिक नाम केसे हो 
सक्ते हैं जब कि तद्विशेषाणांचनभवति भी दिया हुआ हो. 


। जब कोइ मनुष्य किसी बात का इष्टान्त देने रूगता है तो जिस 


बात से उसका बहुत संबन्ध हो या जिस को किन्हीं कारणों 
से वह अन्य बातों से विशिष्ट पाता हो या जो बात सदा उस 
के सामने रहती हो तो सब से पहले वह उसी का उदाहरण देता 
है इसी प्रकार यतः पतंजलि पुष्पमित्र के समय उपस्थित थे 
जो कि एक बडा प्रसिद्ध सम्राट था अतः उन्हों ने राजाओं के 


नाम देते हुए पहले पृष्पमित्र का नाम दिया पीछे चन्द्रमुत्त का 


(२२ ) 


इस प्रकार जो पृष्पमित्र को पूवे तथा चन्द्रगुप्त को पीछे लिख- 
ने का आक्षेप किया जाता है वह इस मनो विज्ञान के सिद्धान्ता- 
नुसार खण्डित हो जाता है. 


यहां पर एक तीसरे पक्ष वाके चन्द्रगुप्त, पृष्पमित्र को काढप- 
निक तो नहीं मानते परन्तु वह यह कहते हैं कि शायद्‌ यह अन्य 
किन्हीं प्राचीन राजाओं के नाम हों. ऐसे विचारकों के लिये यही 
कह देना पर्याप्त होगा कि यदि यह नाम अन्य किन्हीं प्राचीन रा- 
जाओं के नाम होते तो क्या संभव हो सक्ता हे कि उन के 
नासों का उछेख रामायण, सहाभारत जेसी कोषमय 
पुस्तकों में न आवें ? परन्तु इन दोनों पुस्तकों में इन नामों का 
कहीं भी उल्लेख नहीं पाया जाता, अत: उन की कढ्पना बिना 
किसी आधार के ही भवन बनाना चाहती है. 
(खत्र) ! अभिमन्यु का काल प्रिन्सपही के कथनानुसार १०० ६० 
पू० में लेने के लिये . आपके पास क्या प्रमाण है ? लेसन का 
9४० ओर ६५ इस्वी के अन्दर का क्‍यों न लिया जावे 
! ओर फिर महाभाष्य के लोप तथा दक्षिण में प्रचार के ढछिये 
कम से कम दो शताब्दियों की क्यों जरूरत है ? उन दिनों 
प्रेस तो होते नहीं थे पुस्तक हाथों से लिखी जाती थीं अतः 
उसका झीमघ्र दुष्प्राप्य होना संभव ही है । 


!7 ओर यह ठीक है कि उस समय एक देश को दूसरे देश के 
साथ संबन्ध करने के लिये सुगम साधन उपस्थित नहीं थे 
परन्तु इसका यह मतलब बिलकुर नहीं कि एक देश वासियों 
का दूसरे देश वासियों से बहुत ही दुगेम संबन्ध था । 


( २३ ) 


संभव हो सकता है कि किसी पतेजलि के शिष्य दाक्षिणोत्य 
या प्राच्य ही ने दक्षिण में जाकर उसी समय या कुछ काल 
के परचात महाभाष्य का प्रचार कर दिया हो । 


सारांश यह है कि हम एसी थोथी युक्तियों से किसी परि- 
णाम पर नहीं पहुंच सक्ते । 


[ए राज तरंगिणी में साथ यह भी लिखा है कि अभिमन्यु 
कनिष्क से अगला राजा था परन्तु अभी कनिष्क के 
काल में ही बडे २ मत भेद हैं, कोइ इंसा से ४० वर्ष परचात्‌ 
ठहराता है कोई ७७ वर्ष पूवे, ओर स्मिथ साहब इसे ओर भी 
पीछे १२० इंस्वी में बताते हैं, परन्तु गत वर्ष के लण्डन की 
शयलएशियाटिक सोसाइटी के प्रसिद्ध पत्र जरनल के अनुसार 
अभी तक कनिष्क का राज्यकारू 9० इंसाब्द ही प्रामाणिक 
समझा जाता है, अत: अभिमन्यु का काल लासेन के अनुसार 
इस से भी पीछे चले जाने से पुष्प मित्र से अभिमन्यु तक 
लगभग २०० वर्षों का अन्तर हो ही जाता है, अतः इस बड़े 
भारी अन्तर में महाभाष्य के छ॒प्त होने के लिये केवल पर्याप्त 
ही समय नहीं प्रत्युत पर्याप्त से भी बहुत अधिक है । इससे 
सिद्ध होगया भाष्य पुप्पमित्र से भी पहले नहीं बना था | 


५ कई विचारकों का कथन हे कि विजेता अलेज्जेन्डर ने 
जो ३२७ ह० पू० में भारत पर आक्रमण किया था 
उसमें उसने सांकलरू देश को विध्वस्त कर दिया था, अंतः 
भाष्यकार को “संकलादिभ्यइचः” इस सूत्र में यह अवश्य कह- 
ना चाहिए था-कि सांकल देश अब नष्ट होगया है, परन्तु उन्हों 
ने नहीं कद्दा अत: पतंजलि का समय सिकन्दर से पूर्व होना चाहिए। 

! श्लोक है ऐसे ऐतिहासिक विचारकों पर जो इस प्रकार की थोथी 


[ 


आया, 


ओर नि:सार युक्तियों के आधार पर अपने किसी मत को पुष्ट 
या सिद्ध करना चाहते हैं. पतंजलि पाणिनि व्याकरण पर भाष्य 
करने बेठे थे ना कि किसी इतिहास को लिखने का उद्देश्य 
उनके सामने था । जब पतंजलि ने “संकलादिभ्यरच,, 
इस सूत्र का भाष्य ही करना अनावश्यक या 
सुगम समझ कर छोड़ दिया तो हमारे मनमें यह शंका 
कैसे उठ सकती है ? वया पतंजलिजी केवल सांकल देश का 
वृत्तान्त बताने के लिये उस सूत्र का भाष्य बना देते ? 

क्या आप कभी कह सकते हैं कि में विज्ञान की तो पुस्तक 
लिखने बेठू परन्तु उसमें न्यूटन,फेंकलिन, वोइल, चालेस के 
नाम आजाने से उनकी जीवनी भी लिखनी मेरे लिये आवश्य- 
क हो जावे ! यदि नहीं तो केवल पतेजलि को सांकेल 'की 
विध्वस्तता को बताने के लिये “संकलादिम्यश्व” इस सूत्र के 
भाष्य की भी कोई आवश्यकता नहीं थी । 


ओर आप यह केसे दावे से कह सकते है कि सांकल देश को 
नष्ट कर देने के पदचात्‌ वह फिर न वस गया होगा! 


क्या आपने बिक्तोड़ के २ शाकों का भयंकर हाल 
नहीं सुना ! चित्तोड़ जड़ २ से नष्ट होकर पुनः थोड़े काल 
बाद ही बीर राजपूतों के साहस से बनता रहा, उसी प्रकार 
संभव द्दे कि पतजलि के काल तक सांकल भी फिर बस गया हो । 


!7 तीसरा, संपूर्ण महाभाष्य में सांकल देश का नाम ही व आने 


से आप यह क्यों नहीं परिणाम निकालते कि उस देश के 
विनाश के कारण ही पतंजलि ने कहीं उसका उल्लेख नहीं 

किया ? इस प्रकार की अनेक कल्पनायें हम भी कर सकते हैं 
परन्तु सच बात यही हैं कि पतेजलि का उद्देश्य व्याकरण पर 
भाष्य करना था न कि इतिहास लिखने का, अतणव उन्हों ने 
संकलादिभ्यरच पर भाष्य नहीं किया । 


[५ पतजलि को पिकन्दर के आक्रमण से पूवे ठहराने की दूसरी 
युक्ति वह यह देते हैं कि महाभाष्य में “एकाकिमि: क्षुद्र कैजि- 
तम्‌ / १. १. २४ ) अनज्प्रकरणे क्षुद्रकमालवात्सेना 
संज्ञायाम्‌,, ( 9. १. ०५ ) इत्यादि कई स्थानों में क्षद्रक, 
मालव जाति का उल्लेख आया है परन्तु सिकन्द्र ने इन 
जातियों का प्राय: नाश करदिया था अवः इस विजेता से 
पहले जब कि यह जातिये विद्यमान थीं भाष्य का रचना काल 


होना चाहिए । 


यह बात ध्यान में रख लेनी चाहिए कि वह ओऔक्सि है 
काह से क्षद्रक तथा मैलो३ स सालव जाति की 
कल्पना करते हैं । इसको स्पष्ट करने के लिये इन जातियों 
से युद्ध का कुछ वर्णन कर देना आवश्यक होगा । 


जब सिकन्द्र पोरस राजा को जीतता हुआ रावीके पार पहुंचा तो 
वहां उसका केथोई तथा ओक्सिड्ेकाई जातियों से सांगल नामी स्थान 
पर बडा भारी युद्ध हुआ जिस में दोनों जातियें बडी बीरता से लड़ी 
परन्तु अन्त में वह हार गईं ओर सांगल देश को खाक में मिला 
दिया गया. पुनः जब पिकन्दर भारत से वापिस लोट रहा था तो 
उस ने सुना कि मेलोई ओर ओक्सिड्रेकाई जातियें मिल कर हमारे 
पर आक्रमण करना चाहती हैं अतः उस ने जब कि दोनों जातियें 
बेठी झगड़ा कर रही थीं कि किस जाति का सेनापति बने उस 

समय मैलोईं पर आक्रमण कर दिया ओर निःशखस््र तथा कृषि करते 
हुए मनुष्यों को भी धोखे से जा दबाया? तो भी वीर मैलोई अकेले 
लड़ते रहे. प्रथम युद्ध मिंट्गुमरी में हुआ ओर दूसरा झेग तथा मिंट- 
गुमरी के मध्य एक दुर्ग में हुआ. वहां सिकन्दर के बडी सख्त चोट 
लगी परन्तु वह बच गया ओर उस के सैंनिकों ने वृद्धों बच्चों तक 
को मारना शुरू कर दिया जिस से वह डर कर भाग गये ओर 
पीछे बहुत कुछ तोफे देकर संधि करली ओर आधीनता स्वीकार 
करली । इस के पश्चात्‌ ओक्सिड्ेकाई ने भी बिना सीं 
युद्ध के विजेता का महत्व देखकर उसे कर देना स्वीकार कर के 
तथा कुछ बड़े २ तोफे देकर उस की आधीनता मानली । 

[ बस अब आप ही इस से परिणाम निकाललें कि क्या क्षुद्रक ओर 
मालव जातियां बिलकुल नष्ट होगई थीं ? हां ! हम यह अवश्य 
मान सकते हैं कि विशेषतः मेलोई के मनुष्य बहुत कुछ युद्ध 
में मारे गये थे, परन्तु इसका हमें कहीं नहीं पता छूगता कि 
सिकन्दर ने उन दोनों जातियों का समूल नाश कर दिया हो, 
प्रत्युत इस के विपरीत जब उन्होंने उसकी आधीनता मांगी तो 
उस ने बंडी खुशी से स्वीकार की । 

[| दूसरा, आपके पास इस कल्पना में भी कौनसा पक्का ग्रमाण हे 
कि यह ओवि्सिकेकाई तथा मलोई जाति में वही क्षुद्रक तथा 
मालव जातियें हैं ज्ञिनका वणेन महामाष्य में आया है । क्षुद्रक 
तथा मालव का ओक्सिड्रेकाई ओर मंलोई में अपभूश दीखने के 
कारण ही यदि दोनों की समानता का परिणाम निकाला 
जावे तो शायद मैं समझता हूं कि हम अन्य कई स्थानों 
पर बड़े २ झूठे परिणामों पर पहुंच सक्ते हैं | उदाह- 
रण के लिये जैसे हमें पता है कि शोण तथा गंगा नदी के 

संगम पर पाटलि पुत्र नगर पहले पहल बसाया 
गया था. अब यदि हम मेगास्थिनीज के इतिहास में वर्णित 
गंगा की सहायक नदियों की ओर दृष्टि डालें तो शब्द 
साम्य से हम सहसा मान लेंगे कि सोनस तथा गंगा के 
सगम पर पाठटालिपुत्र बसा हुआ था । परन्तु यह 
सवेथा झूठ है क्योंकि मैगास्थिनीज अन्यत्र कहता है कि गंगा 
की सहायक इरन्नोबोआस नदी तथा गंगा के संगम 
पर पादलिपुत्र बसा हुआ है अब आप देखे कहां शोण 
नदी ओर कहां इरतन्नोवोआस इन शब्दों में किसी प्रकार की भी 
साम्यता नहीं पाई जाती परन्तु जिन शोण तथा सोनस 
की शब्द साम्यता पाईं जाती है यह बिलकुल भिन्न नदियें हैं 
अतः केवल क्षुद्रक, मालव का अपभूंश दीखने से कोई परिणाम 
नहीं निकऊू सकता ! 
[५. जीविकार्थे चापण्ये के भाप्य से कुछ परिणाम निकालने के प- 
हिले इस सूत्र का अथे कर देना अत्यावश्यक है। 
इस सूत्र का अथे यह हे यदि कोई प्रतिकृति या मूर्तिस्वरूप 
वस्तु जीविका के लिये तो हो परन्तु बेची न जा सके तो वहां कन्‌ 
प्रत्यय का लोप हो जाता है। जैसे आजकल भारतवषे में मन्दिरों में 
शिव की मूर्तियें रक्खी हुई हैं ओर उन पर जो चढावे चढ़ते हैं वह 
_जारियों की जीविका बन कर उनके पेट में जाते हैं उसी प्रकार 
तब था ऐसी अवस्था में शिवक के स्‍थान पर कन्‌ का छोप होकर 
शिव रूप बनता है । इस सूत्र के भाष्य में पतंजलि लिखते हैं 
“अपसण्ये इत्युच्यते तत्नेद॑ न सिध्यति शिवः स्कन्दो 
विशाख इति किकारणम्‌? मौर्येहिरण्यार्थिभिरच्योः प्रक- 

ल्पिता; भवेत्तासुनस्पात यास्त्वेता; संप्रातिप॒जाथोस्ताछ 
भाविष्यलि"े यहां पर मोये लोग सुबवणे की इच्छा से 
शिवादिकों की मूर्तियें बना कर बेचते हैं इस से गोल्डसकर परिणाम 
निकालते हैं कि पतंजलि मुनि कम से कम प्रथम मोये राजा चन्द्र- 
गुप्त से पहिले नहीं हुए थे. परन्तु में उन के इस परिणाम को सन्तोष- 
दायक बिलकुल नहीं समझता यद्यपि पतेजलि को चन्द्रगुप्त से पीछे 
ठहराने की अन्य युक्‍क्तियें दी जासकती हैं परन्तु उन की यह युकि्ति 
अपने में कुछ बल नहीं रखती. 

[ क्‍योंकि केवल मोर्य नाम आ जाने से हम किसी परिणाम पर नहीं 
पहुँच सकते जब तक कि उस को समथन करने वाला अन्य कोई 
साधन उपस्थित न हो | 

[ क्या अपने समय के प्रसिद्ध राजाओं का झुवर्ण के लिये मूततियें 
बनाकर बेचना सम्भव हो सकता है! कभी नहीं । 

[!! विवरणकार टीका करते हुए मोये का अथ 'सोयो बिक्रेतु 
प्रलिभाशिल्पवस्तः करते हुए. किसी शिल्पी श्रेणी 
का निर्देश करते हैं न कि राजवंश की ओर इशारा करते हैं. 

!५. कम से कम चन्द्रगुत्त से अशोक तक तीनों राजा बोद्ध थे, 
ओर जब धमंराज अशोक ने बोद्ध धरम में विशेषतया आक्र]- 
न्ति कर दी हो तो उसके आगे उसकी ६ पीढ़ी तक की संत- 
ति में भी बोद्ध धर्म रहना बहुत संभव है, ओर उनका कार 
भी कोई हूम्बा नहीं २३२ से १८४ ई० पू० तक केवल 9८ 
वर्ष का हे, क्या ४८ वर्ष में ही इनकी बड़ी भारी आक्रान्ति 
में परिवर्तन होना सम्भव है ? यदि नहीं तो बौद्ध राजे शि- 
वादिकों की मर्तियें केस बना या बेच सक्ते थे? 
अशोक की ६ पीढ़ियों के आगे यद्यपि थुन्सांग के भारत में 

आने तक मगध में प्रान्तिक मोय राजा राज्य करते रहे परन्तु 
मैं आगे जाकर दर्शाऊंगा कि पतंजलि पुष्प मित्र के ही सम- 
कालीन थे अत: उन प्रान्तिक मोये राजाओं का वर्णन पतंज- 
लि के भाष्य में आ ही नहीं सक्ता । 
इन ४ बातों से गोल्डस्टकर का उपरोक्त परिणाम जीविकार्थे 
चापण्ये के भाष्य से निकालना नितान्त अशुद्ध प्रतीत देता है, साथ 
ही सूर्ति पूजा की प्रथा प्रचलित होने से यह भी परि- 
णाम निकलता है कि महाभाष्य सूर्ति पूजा प्रचलित 
होने के बाद ही निर्मित हुआ है । यहां तक मैंने यह सिद्ध 
किया कि पतंजलि ने पुष्प मित्र के राज्यारम्भ तक महाभाप्य नहीं 
बनाया था परन्तु पीछे बनाया गया हे, अब प्रश्न उठता है कि यदि 
पुष्प मित्र के पहले तक नहीं बना तो कब महाभापष्य का निर्माण 
हुआ, इसका उत्तर मैं यह दूंगा कि पत्जालि पृष्प मित्र के 
समय उपस्थित थे अतः या तो उसके राज्य काल में ही 
बनाया होगा था उसके ऋुछ दे बाद, पुष्प मित्र के समय 
पतंजलि की उपस्थिति के लिये में दो प्रमाण देता हूं । 
| उनमें से प्रथम यह है कि भाष्य में आया है "'पृष्प मित्रो यजते 
याजकाः याजयन्ति:” (३. १.२६.) इह पृष्प मित्रे याजयामः 
(३. २. १२३. ) अर्थात्‌ पृष्प मित्र बज्ञ करता है 
ओर याजक उसे यज्ञ कराते हैं, हम यहां पृष्पमित्र 
को यज्ञ कराते हैं. इतिहास हमें बताता है कि पुष्प 
मित्र ने अस्वमेव यज्ञ किया, यह एक और 
भी प्रमाण है जिससे हम ऋह सकते हेँ कि सहा- 
भाष्य में वणित पृष्पम्तित्त अवश्य संग वंश का 
आदि राजा पृष्प मित्र ६, इह पृष्पमित्र याजयाम: 


है| 


(२० ) 
इससे तो कई ऐतिहासिक यह भी परिणाम निकालते हैं कि यज्ञ 
कराने वालों में पतंजलि भी उपस्थित थे, पतंजलि यज्ञ में उ- 


पस्थित हों या न हों इस पर में कुछ विवाद नहीं करता, परन्तु 
इसमें कोई सन्देह नहीं कि जिन दो स्थानों में पृष्पमित्र का 


* नाम आया है वहां दोनों स्थानों पर वर्तेमान काल का प्रयोग 


होने से ओर विशेषत: दूसरे प्रयोग को ““बतमानेलट” 
इस खूत्र का उदाहरण देने से कम से कम यह 
अवश्य स्पष्ट हे कि लेखक पृष्प मित्र के समय उपस्थित था । 


पुष्पमित्र के समय पतेजलि की उपस्थिति का दूसरा अत्यन्त 
ज्वलन्त प्रमाण यह है कि महाभाष्य में एक स्थान पर आया 
है “परोक्ष च लोक विज्ञाने प्रयोक्तु देशेन विषये 
लड़ वक्तव्य; अरुणद्‌ू यवनः साकेतम्‌, अरुणद्‌. य- 
वबनो साध्यमिकाम” ( ३.२. १११ ) अर्थात्‌ जो 
बात आंखों के सामने न हो परन्तु परोक्ष हो ओर उसे अन्य 
सब लोग भी जानते हों, ओर फिर वह बात प्रयोक्ता ने 
अपनी आंखों से देखी हुईं हे तो वहां लड़ लकार होता 
है जैसे अरुणद्‌ यवन: साकेतम्‌, अरुणदु यवनो माध्यमिकाम, 
( यवन ने साकेत को घेरा, यवन ने माध्यमिका को घेरा, ) 
यहां अरुणद्‌ में लड़ लकार होगया, शोक है उन पाइचात्य वि- 
द्वानों पर जिन्होंने संस्कृत से अनभिज्ञ होने के कारण, या अपनी 
इष्ट सिद्धि करने के लोम से, किया भाष्य की पुस्तक को भरी 
प्रकार न पढ़ सकने के कारण माध्यमिकाम्‌ के स्थान पर 
माध्यमिकान्‌ समझ कर बोद्ध संप्रदाय माध्यमिक का उल्लेख स- 
मझने लगे ओर उससे माध्यमिक संप्रदाय प्रवतेक नागाजुन 
का समय निश्चित कर पतंजलि का काल निणेय करने के व्यथे 


(३१ ) 


प्रयक्ष में बडी जोर शोर से लगे, परन्तु यदि उनका यह सारा 
प्रयल्त सफर भी हो जाता तो भी नितान्त निमू ओर युक्ति 
शून्य था जब कि उन्होंने माध्यमिकाम्‌ के स्थान पर माध्यमि- 
कान्‌ समझने में भूल में ही बड़ी भारी अशुद्धि करदी, परन्तु 
आप इस झूठी कल्पना को छोडकर वास्तविक घटना के ज्ञान 
के लिये जरा पुष्पमित्र के इतिहास पर दृष्टि डालिये । 
पुष्पमित्र के राज्य में औस या यूनान ( यवन ) के राजा 
मिनान्डर के आक्रमणों का उल्लेख करते हुए स्मिथ साहब कहते हैं 
? शशाक्षावेद्ध,..... ... 9९४९०2९१९ ॥००॥एथाग7( ॥0ए ि9277 
॥6४४ 2गा0 ) ॥ ॥9]0प/9793, 725९6 54ट27॥ | 500 
(000॥.,, अर्थात्‌ मिनान्डर ने राजपूताने में माध्यमिका को घेरा 
( जिसे आज कल नागरी कहते हैं जो फकि चितोड़ के समीप है ) 
ओर दृक्षिणीय अवध में साकेतम्‌ को घेरा. 


इस से अधिक स्पष्ट ओर असंदिग्ध अन्य कोनसा प्रमाण हो 
सक्ता है जब कि भाष्यकार अरुणद्यवनः साकेतम्‌ , अरुणदुयवनः 
माध्यमिकाम्‌ का उदाहरण देते हुए कहते हैं कि यह घटना प्रयोक्ता 
की अपनी आंखों देखी हुई है. जब प्रयोक्ता पतंजलि ने यूनानी 
या यवन से साकेत ओर माध्यमिका के घेरे जाने की 
घटना अपनी आंखों देखी है तो निस्सन्देह में कहता हूं कि 
पतंजलि मुनि महाराजा पुष्प मित्र के समय में इस भारत भूमि पर 
वर्तमान थे. परन्तु पृष्पमित्र का राज्य काल १८४-१४८ इह० पृ० 
है अत: पतंजलि भी इसी समय उपस्थित थे, अर्थात्‌ भाष्यकरार पतं- 
जलि मुनि का काल हम निःशेंक होकर कह सक्ते हें कि इसा से 
१७० वे पूर्व था. 


ततीय निश्वास । 


संस्कृत भाषा की दशा पतंजलि का कारू निश्चित हो 


जाने के परचात्‌ उन के अन्थ महाभाष्य से उस समय के भारतीय 
इतिहास पर क्या प्रकाश डलता है उसे दिखाने का यत्न किया 
जाता है. 


महाभाष्य के अध्ययन से इस बात की पूर्ण रूपेण साक्षि मिल- 


ती हे कि पर्तेंजली के समय तक भी अभी संस्कृत भाषा 
भाषण का बहुत कुछ प्रचार था जो कि निम्नलिखित प्रमाणों 
से सिद्ध होता है । 


१. शब्दानुशासन नाम शाख्र मधिकृतं वेदिनव्यम्‌, केषां शब्दा- 
नाम ? लछोकिकानां वेदिकानांड्च तत्र छोकिका स्तावदू 
गोरइवः पुरुषो हस्ती शकुनिम्ृतगोब्राह्षण इति बेदिकाः 
खल्वपि शंनोदेवी रमीश्ये, इपेत्वोर्जे वा, अग्निमीलेपुरोहितम्‌ , 
अम्म आयाहि वीतये ( १. १. १. ) इसकी टीका करते हुए 
कैयट लिखते हैं बेदिकानामपि लोक्िक त्वे5- 
पि भाषा दाब्दा ना मेव लोकिकत्वम्‌? अर्थात्‌ वेदिक 
शब्दों से इतर जो शब्द हैं, वह छोकिक शब्द हैं ओर उन्हीं 
को भाषा शब्द कहते हैं, यह भाषा छशाब्द तभी कहे जा 
सक्ते हैं जब कि वह लोक में बोले जायें । 

, व्याकरण के प्रयोजन क्‍यों कहने पड़े इस प्रश्न का उत्तर देते 
हुए भाष्यकार कहते हैं पुरा कल्प एत दासीत्‌ संध्कारोत्तर कार 
ब्रक्षणा व्याकरण स्माधीयते, तेभ्यस्तत्तत्स्थान करण नादानु 
प्रदानज्ञेभ्यो वैदिकाः शत्दा उपदिश्यन्ते तदघत्वे न तथा वेद 


(३३) 


मधीत्य त्वरिता वक्तारों भवन्ति वेदान्नो बेदिका: शब्दाः सिद्धाः 
लोकाच लोकिका: अनथेकं व्याकरणम्‌ ” ( १, १. १) यहां पर 
सिडा। लोकाच लौकिकाः इस वाक्य से पता लगता है कि 
संस्कृत भाषा का व्यवहार बहुत कुछ था जिससे उन्हें शब्दों का 

, ज्ञान स्वयं हो जाता था अतणव पाठकों की व्याकरण पढ़ने 
में रुचि न थी ओर इसी लिये वह बाल्यावस्था से ही वेद 
पढ़ने लग जाते थे, यदि संस्कृत भाषा बोली न जाती 
होती तो कैसे संभव होसक्ता था कि वह बिना 
संस्कृत पढ़े वेदाष्यपन कर सक्ते । 
प्रसंगवशात्‌ इस स्थान पर यह लिख देना भी अनुचित न होगा 

कि भगवान पतंजलि के समय पाठ प्रणाली बदली हुईं थी, पूर्व काल 
में तो मनुष्य पहले व्याकरण पढ़ते थे तत्परचात्‌ वेदाध्ययन करते 
थे, परन्तु अब बाल्यावस्था से ही वेदाध्ययन करने रूग पडे थे और 
व्याकरण नहीं पढ़ते थे, इस परिवर्तेन से अनेक प्रकार की हान्यिं 
पेदा होगई थीं, मनुष्यों के उच्चारण बिगड़ गये थे, स्वर से अनभिज्ञ 
हो रहे थे, अतः कृपालठ पर्तजलि ने इन हानियों को रोकने के छिये 
व्याकरण के प्रयोजन बताकर पुनः वही प्राचीन पाठ प्रणाली प्रचलित 
करने का बड़ा यज्ञ किया । 

३. पतेजलि शब्द, अथे ओर उनके संबन्ध को नित्य बताते हुए 
कहते हैं “कथ्थपुनरज्ञायते सिद्धः शब्दोडथें: संबन्ध रचेति £ 
लोकतः, यढलोकेड्थे मर्थ मुपादाय शब्दान्‌ प्रयुंजते नेषां निर्वृतो 
यत्लं कुवन्ति....यदितर्हि लोक एपुशब्देषु प्रमाणं कि शाख्रण 
क्रियते? ( १. १. १ ) यहां पर लोक को डाछ्दों के 
प्रामाण्याप्रामाण्य की निश्िचिति के लिये निणोयक के 
लोर पर माना हे, यह तभी होसक्ता है जब कि इस भाषा का 

३ 


( ३४ ) 


अच्छी तरह प्रचार हो, ओर उससे मनुष्यों के व्यवहार में जो 
शब्द अधिक २ आने ढगें उन्हें व्याकरण नियम वद्ध करदे | 
हमें पाणिनि के सूत्रों से इस बात की साक्षि भी मिलती है 
कि भिन्न २ स्थानों में भिन्ना २ शब्दों के प्रयुक्त होजाने पर 
उन्हें नियम वद्ध किया गया है, जैसे कि एड़ प्राचांदेशे, वृद्धा- 
व्ाचाम्‌ , रोपधेतो: प्राचाम्‌ इत्यादि सूत्रों से मिन्न २ शब्द 
प्राग्देशों में नियम बद्ध किये गये । 

2. तद्धितश्वा सबे विभक्ति इस सूत्र में अव्यय के विषय में विचार 
करते हुए महर्षि लिखते हैं “यद्यपि तावद्बेयाकरणा विभक्ति 
लोपमारभमाणा अविभक्तिकान्‌. शब्दान्प्रयुंजते येलेेते 
वेयाकरणेम्यो 5न्‍्ये मनुष्या: कथंतेडविभक्तिकान्‌ शब्दान्प युंजते”? 
ओर आगे लौक्िक शब्द के पाठ से हमें पता लगता है कि 
वेयाकरणों से अन्य मनुष्य लछोकिक मनुष्य हैं, जब साधारण 
लोकिक मनुध्य भी संस्कृत बोल सक्ते हैं तो स्पष्ट है कि संस्कृत 
भाषा का काफी प्रचार होगा । 

७. शब्द ज्ञान में धम है या शब्दों के प्रयुक्त करने में इस 
विषय की समालोचना करते हुए मुनि कहते हैं “प्रयोगे सवलोकस्य 
यदिप्रयोगेधरमः सर्वोलोको5स्युद्येनयुज्येत? ( १. १. १ ) 
अर्थात्‌ शब्दों के प्रयोग में धमे नहीं. क्योंकि यदि प्रयोग में धर्म होता 
तो सारा लोक अभ्युदय को प्राप्त हो जावे. यह सारा लोक अम्युद॒य 
को तभी प्राप्त हो सक्ता है यदि वह इन शब्दों को बोलने में प्रयुक्त 
करता हो. यद्पि भाष्यकार के इस प्रकार कहने में कुछ अत्युक्ति 
हो तो भी यह एक ऐसा इढ प्रमाण है कि जिससे कोई भी विचार- 
शील पुरुष निःशंकतया यह कहे बिना नहीं रह सक्ता कि पतंजलि 
के समय संस्कृत भाषा का भाषारूप में बहुत कुछ प्रचार था. 


( ३५ ) 


६. द्वितीयाध्याय के “अजेव्यंघअपौ! इस सूत्र के भाष्य में 
महर्षि सारथि और वैयाकरण का संवाद देते हुए एक सारधि के 
सुख से बड़ी मधुर तथा सरल भाषा बुलबाते हैं. उस से 
बुद्धिमान मनुष्य स्वयं परिणाम निकाल सकते हैं कि जब एक रू- 
रथि भी संस्कृत भाषा बोल सकता है, तो उस समय संस्कृत का 
व्यवहार कहां तक बढ़ा हुआ होगा. उनका संवाद इतना सरस है 
कि उसे विषय की स्पष्टता के लिये उद्धृत करना उचित जान पड़ता 
है अत: वह उद्धृत किया जाता है. | 


'एवंहि करिच द्रैया करण आह को. स्यरथस्यप्रवेतेति. 

सूत आह अहमा युप्मन्नस्य रथस्य प्राजितेति. वेवाकरण आह अप 
शब्द इति. 

सूत आह प्रापतिज्ञो देवानां प्रिय: नत्तिष्टिज्ः, इष्यत एतद्रपमिति. 
वैयाकरण आह अहो खल्वनेन दुरुतेन वाध्यामह इति. 

सूत आह न खल़ वेज: सूतः सुबतेरेव सूतः? ( २. 9७. ५६ ) 


७. महाभाष्य में स्थान २ पर कई वाक्य ऐसे पाये जाते हैं 
जिन्हें देखकर किसी भी बुद्धिमान्‌ समालोचक के मन में स्वभावतः यह 
विचार उठे विना कभी नहीं रहसकता कि ऐसे वाक्य व्याकरण 
जैसे झुष्क तथा मनको थकाने वाले विषय में पाये जाने 
कभी संभव नहीं हो सक्ते जब तक कि वह भाषा भाषा 
रूप में बहुत कुछ प्रचलित न हो. निबंध के विस्तार भय से 
दुष्टान्त के तोर पर मैं केवल चार पांच वाक्य विद्वानों के सामने उपस्थित 
करता हू उस से वह स्वयं परिणाम निकाल सकते हैं. 


( . ) निवासो नाम यत्र संप्रत्युष्यते, अभिजनो नाम यत्र पूर्व 
रुषितम्‌ . (७. ३. ९० ) 


( २६) 


६7। ) किंगोंत्रोड्सि माणवक | वात्स्यायन: ( ४. १. ९० ) 

( !!! ) प्रयुज्यते द्वि छोके यदि मे भवानिद कुर्यादह्‌ मपि त इदं 
दधाम ( ३. 8. ८ ) 

( !४ ) यसलोको भविष्यद्वाचिनः शब्दस्य प्रयोग नम्ृष्यति, कश्चिदाह 
देवश्चेदू वृष्ट: संपत्ववन्ते शालय इति. स उच्यते मैबं वोचः 
संपन्नाः शालय हत्येवं बत्रहि ( ३. ३. १३३ ) 

(५) अनयो: पूलयो, कर्टकुरु, अनयोमुत्पिण्डयोः घटकुरु इति न- 
चोच्यते एक मिति एकं चासो करोति ( ६. १ ८9 ) 

( ४] ) एतान्गाः चतुरो वलीवर्दान्‌ पश्य ( ६. १. १०२ ) 


( ४]] ) करिचत्तन्तु वायमाह अस्य सूत्रस्य शाटर्क वयेति. सपर्यति 
यदि शाटको नवातव्यः अथवातव्यो न शाटक: शाटकों 
वातव्यरवेति विप्रतिषिद्धमू, (१. १. ४५ ) 


( ५त ) अंग हि भावनग्नो निश्टप्य घुतघर्ट तृण कूरचेंण ग्रक्षालय तु 
(२,१०३ ) 
( !5 ) येत्वेते राज कर्मिणो मनुष्यास्तेषां कश्चितकंचिदाह कर्टकुरु 
इति. स आह नाहं कट करिष्याम घटो मया आह्ृत३ 
(१. ४. ४९ ) 
( *( )आहर देवदत्त | शालीन्‌ यज्ञदत्त: एतान्‌ भोक्ष्यते (८. १. ५१) 


८. अस्ति छोकिकी प्रायोक्ती विवक्षा. प्रयोक्‍्ताहि मुदृव्या- 
स्निग्धया इलक्ष्णयाजिव्हया मृदून्‌ स्निग्धान्‌ इलक्ष्णान्‌ शब्दान्‌ श्युंक्ते 
(५. १. १६ ) इस पर कैयट टीका करता हुआ ढिखता है 
* तस्माद्‌ यत्रार्थे लोका: शद्वान्‌ प्रयुक्ते तदर्थाभिधायिनस्त एवं शाख्रे- 
णानु विधीयन्ते प्रयोग मूल त्वाद्‌ व्याकरण रुखतेः” यहां पर 


( २७ ) 


जिव्हया पद देकर स्पष्टतया भाष्यकार दर्शाते हैं कि मनुष्य संस्क्ृत 
बोलते थे ओर वह जिस अर में जो शब्द प्रयुक्त करते थे उन शब्दों 
को उन्हीं अर्थों में व्याकरण नियम बद्ध कर देता है । 

उपरोक्त आठ प्रमाणों से इस बात पर पर्याप्त प्रकाश पड़ गया 
होगा कि महर्षि पतंजलि के जीवन काल में भी संस्कृत भाषा बहुत 
कुछ जनों के भाषण व्यवहार में प्रयुक्त होती थी. पाठकंगण ! इस 
देववाणी को हमारे पूर्वजों ने इतना सुस्पष्ट ओर असंदिग्ध बनाया 
हुआ था कि यदि में इस के लिये यह शब्द प्रयुक्त कर दूं कि अभी 
तक संसार भर की भाषाओं : में कोई भी भाषा इस विषय में 
इस का मुकाबला नहीं कर सकती, तो कोई अत्युक्ति न 
होगी. किसी भाषा के सुस्पष्ट तथा असंदिग्ध बनाने में स्वर॒पर या 
शब्दों के उच्चारण पर बड़ा बल दिया जाना चाहिये. महा भाष्य के 
अध्ययन से जब मैंने स्वरों के दोषों को देखा तो में यह कहे 
बिना नहीं रह सका कि बस अब यह उच्चारण पर बल देने की 
अन्तिमसीमा होगई, इस से अधिक सूक्ष्मता तक में नहीं समझता कि 
ओर क्‍या किया जा सकता है. यदि किसी मनुष्य का उच्चारण ठीक 
नहीं तो यहां वह अपने भाव पूर्ण रूप से दूसरों पर प्रकट 
नहीं कर सकेगा वहां उस के भाषण का प्रभाव भी श्रोता 
पर॒ कुछ नहीं पड़ेगा. भाषा अपने अन्दर के भावों 
को अपर जन तक पहुंचाने का साधन है, यदि वह भाषा उस उद्‌- 
देश्य को पूरा करने में कृत कृत्य नहीं होती तो वह भाषा किस काम 
की, ऐसी भाषा को तो दूर से ही नमस्कार करना चाहिए. इस पर- 
मावश्यक बात में जो संस्कृत भाषा ने उन्नति की पराकाष्ठा करदी 
थी उसके सामने अन्य सब भाषाओं को सिर ही झुकाना पड़ता है, ओर 
वह एक ऐसा दृढ़ प्रमाण है कि जिस से हम विना किसी संदेह के यह 


( ३८ ) 


कह सकते हैं कि देववाणी किसी समय जन साधारण के 
भाषण की भाषा अवदय रह चुकी है अन्यथा इस 
प्रकार उच्चारण पर बल देना जिसका काये केवल भाष- 
ण॒सें ही पड़ता है कभी नहीं हो सकता, उस सूक्ष्मता को 
वहां पर दर्शाना में अपना परम कतेव्य समझता हूं अतः उसे में 
पाठकों के सामने बिना रक्‍्खे नहीं रह सकता । 


वह स्वर या उच्चारण के दोष यह हैं:--( १. १. १ ) 


संवृत---ए. ऐ,ओ. ओ. इन वर्णों को विवृततम अर्थात्‌ अच्छी तरह 
मुख खोलकर बोलने के स्थान पर संवृत प्रयत्न यानी 
संकुचित मुख से बोलना । 


कल--बणे के असली स्थान को छोडकर अन्य स्थान से उस ब्णे 
का उच्चारण करना । 


ध्मात--इवास के अधिक होने से हस्व को दीघे की न्याई बोलना- 


एणीकृत--जिसके उच्चारण पर संदेह रहे कि यह कौनसा 
व है ! 


अम्बूकृत---मुख के अन्दर २ बोलना । 
अरधक--दीघे को ह॒स्व की न्याई बोलना । 


अस्त-- जिव्हा मूल में ही अक्षरों का रह जाना, जिसको अव्यक्त 
या अस्पष्ट भी कहते हैं, ओर जिसे आज कल की साधारण 
भाषा में अक्षरों का खा जाना कहा जाता है । 


( २९ ) 


निरस्त---कठोरता से बोलना । 

प्रगित---भजनों की न्याई गा कर बोलना । 

उपगीत---अगले व्ण के वर से पूर्व वण के स्वर का मिल जाना । 
द्विण्ण--कांपती आवाज में बोलना । 


रोमश--गंभीर या गाढ स्वर से बोलना । 


यह ऐसे दोष हैं जिनको हटाने का अवश्य प्रयत्न करना चाहिए, 
परन्तु आजकल के भाषणों में यह दोप अधिक या थोडी मात्रा में 
प्रायः पाये जाते हैं ओर आजकल की शिक्षा प्रणाली में यह बड़ा 
भारी दोष है जिसे कि हमारे पूर्वजों ने पूरी तरह दुर कर दिया था। 


जसे मैं पहले कह चुका हूं कि पाणिनि के समय से पूवे ही 
संम्कृत के शब्द मिन्न २ देशों में मिन्न २ प्रचलित हो चुके थे उन 
की सिद्धि महाभाप्य से भी बहुत कुछ होती है, वह कहते हैं 
शवतिगेतिकर्मा कम्बो जेप्वेव भाषितों भवति विकार एन भार्या 
भाषन्ते शवइति, हम्मति: सुराष्ट्रेपु, रहतिः प्राच्य मध्येषु गमिमेव 
त्वार्याः प्रयुंजते. दाति लेवणार्थ प्राच्येषु दात्रमुदीच्येषु, (१. १. १) 
इस भेद का कारण में उस समय शीघ्र गामी यानों का अभाव समझता 
हूं, उस समय आने जाने के साधन सुगम न होने से मनुष्य परस्पर 
में बहुत मिल नहीं सकते थे, परस्पर में बहुत न मिलने के कारण 
भाषा में भेद पड़ना आवश्यक ही था। 


ओर साथ ही हमें इस बात का भी परिचय मिछता है कि 
महाभाष्य के समय संस्कृत के कई प्रकार के अपमृष्ट रूप प्रचलित 


( ४० ) 


हो चुके थे, जेसे कि वह लिखते हैं “एकैकस्य शब्दस्य वहवो 5पभृंशा:, 
तद्यथा गोरित्यस्य गाबी गोणी गोता गोपोतलिके त्वेबमादयो<पर्मृशा:”? 
(१.१.१) यहां पर एक गो शब्द के गावी, गोणी, गोता, गोपोतलिका 
यह चार अपभृष्ट रूप पाये जाते हैं जिससे पता लगता है कि संस्कृत 
शब्दों का अपभृंश बहुत हो चुका था, अधिक नहीं तो कम से कम 
भिन्न २ चार बोलियों के चार अपभृंश तो अवश्य ही हो चुके थे 
ओर फिर इत्येबमादय: से तो यह पता चलता हैँ कि ओर भी 
अधिक अपमुंश थे, इस अपभूृंश के कारण में समझता हूं कि कदा- 
चित्‌ यह होंगे । 

! भिन्न २ देशों की भिन्न २ जलवायु का प्रभाव, 
भाषा पर जलवायु का बड़ा प्रभाव डलता है, कई अक्षर ऐसे होते 
हैं जिनका उच्चारण उनके अनुकूल जल वायु होने पर ही हो 
सकता है, यथा आंगलू छोग सदा “त” को“ट” तथा“ण” को 


“न” बोलते हैं. 


॥ परस्पर में एक देश वासियों का दूसरे देश वासियों से कम 
मिलना 


॥ भिन्न २ देशों के भिन्न २ राज्य होने-यदि कई देशों 
पर एक ही राजा हो तो एक ही प्रकार की रीति नीति उन सब 
देशों में बर्ती जावेगी ओर एक ही भाषा कायोलयों, न्यायालयों 
आदि राजकीय संस्थाओं में होगी, परन्तु भिन्न २ राज्य होने से 
मित्र २ नीतियें होंगीं, अतणव भिन्न २ प्रकार के परिवतेन होंगे 
ओर जब फिर एक देश का दूसरे देश से बहुत अधिक संबन्ध 
नहीं तो वह परिवतेन ओर भी अधिक बढ़ते जाते हैं जिससे 
भाषा में भी भिन्‍नता हो जाती है । 


(४१० 


४ चोथा कारण अवास्तर रूप से महर्षि पतंजलि स्वय॑ देते हैं कि 
मनुष्यों की प्रश्नाते व्याकरण पढ़ने से हट गई थी, 
एक मात्र व्याकरण ही एक ऐसी सुरक्षित कुंजी हे जिससे कोई 
भाषा अधिक देर तक स्थिर रह सकती है, व्याकरण के बिना किसी 
भाषा को स्थिर रखने का यत्न करना वामन हाथों से एक 
उच्च वक्ष से फल तोड़ने का दुस्साहस करना है या कुंजी के विना 
दुढ़ ताले को खोलने का प्रयत्ञ करना है, जब मनुष्यों ने व्या- 
करण की उस सुराक्षित कुंजी की परवाह न की तो 
भाषा का बिगडना अत्यावद्यक ही था । 


चतथे निश्वास । 


'विद्यायें तथा पुस्तकें-भद्रगण ! यहांतक तो मैंने यह दर्शाने 
का प्रयज्ञ किया कि पतंजलि के समय संस्कृत भाषा की भाषा रूप 
में क्या अवस्था थी, परन्तु अब इसके आगे कुछ इस विषय पर भी 
प्रकाश डालना चाहता हे कि उस समय संस्कृत में पुस्तकों की भी 
कमी नहीं थी. भिन्न २ विद्यार्यों पर भिन्न २ अनेक ग्रन्थ थे जो 
शोक है कि अब नहीं मिलते । 

१. पतंजलि मुनि मेघों की बिजली से भावी परिणामों को बताते 
समय लिखते हैं, वाताय कपिला विद्यु दात पायाति लोहिनी कृष्णा 
सवे बिनाशाय दुभिक्षाय सिता भवेत्‌ .( २. ३. १३ ) अर्थात्‌ जब 
कपिल या बादामी रंग की विद्यत्‌ चमके तब जानों कि वायु चलेगी, 
जब अत्यन्त लाल रंग की बिजली चमके तब धूप या गर्मी पडेगी, 
जब काली बिजली चमके तब सबे नाश होगा, ओर जब श्वेत विद्यत्‌ 
चमके तब दुमिक्ष पड़ेगा | हु 

विद्यत्‌ विज्ञान वेत्ता हमें बताते हैं कि यद्यपि अभी तक यह 
ऐसा क्यों होता है इस विषय में कोई सिद्धान्त नहीं बना तो भी 
उपरोक्त घटनायें बिज्ञान के नियमों से असंभव नहीं प्रत्युत बहुत 
कुछ संभव है कि किसी .न यह महाभाष्य में कहे हुए सिद्धान्त 
वैज्ञानिक सिद्धान्तों में आ जायें, कुछ ही हो परन्तु इस में संदेह 
नहीं कि प्राचीन लोग बजली से कुछ न कुछ अवद्यय पारि- 
चित थे । 

२, भाष्यकार अयम्कान्तमय: संक्रामति (३.१. ६) का 
वाक्य देते हुए निर्देश करते हैं कि उस समय के लोग चुम्बक से 


( 9३ ) 


भी परिचित थे ओर वह जानते थे कि चुम्बक में लोहे को आक- 
षेण करने की शक्ति है । 


३. वायस विधिक:, सापे विधिक: (9. २. ६) से पता लगता 
है कि मनुप्य काक ओरे सर्पादि प्राणियों की विद्या भी जानते थे 
ओर उन पर अन्थ बने हुए थे | 

४. महाभाष्य के पढने से पता लगता है कि उस समय चित्र 
विद्या भी खूब उन्नति पर थी. चित्रविद्या विशारद लोग ऐसे २ मनोहर 
चित्र बनाते थे जिन में युद्ध काल का दृश्य खींचत हुए एक दुसरे 
पर पड़ते हुए प्रहारों को इस कुशलता से दिखाते थे जो कि मारने 
की तय्यारी में ऊपर उठे हुए ओर फिर मारने पर नीचे गिरे हुए 
स्पष्टटया दिखाई दें ओर चित्र को द्॒खाकर वास्तविक युद्ध 
का दृश्य दीखने लगे, इस की साक्षि “ चित्रेप्वषि उद्धर्णा निप- 
तिताश्व॒ प्रहारा दृश्यन्ते कंसस्य कृप्णस्य च “ (३. १. २६) इस 
वाक्य से मिलती है । इस से अन्थकर्ता सिद्ध करना चाहते हैं कि 
यत: चित्रों में वास्तविक दुश्य की न्याई कंस ओर कृष्ण के प्रहार 
ऊपर उठे हुए ओर नीचे गिरे हुए दीखते हैँ अत: कंस चिरकाल से 
यद्यपि मरा हुआ है तो भी चित्रों से वर्तमान दीखने के कारण कंसे 
घातयति” यहां पर वर्तमान काल का प्रयोग हो जाता हे । 

५. आख्यान, आख्यायिका, इतिहास, पुराण इन विषयों पर 
भी पुस्तकें बनी हुई थीं, पतंजालि ने आख्यायिका का उदाहरण 
वासवद्क्षिका दिया है जिससे पता लगता है कि सुबन्धु कविक्ृत 
वासवदत्ता के अतिरिक्त अन्य किसी कवि की बनाई वासवदत्ता पुस्तक 
पतंजालि के समय उपस्थित थी । 


५. आख्यानाख्या यिकेतिहास पुराणे भ्यश्च ४. २. ६० 





( ४४ ) 


६. ६ अंगों ओर रहस्यों (शायद उपनिषंदे) सहित चार वेद, १०० 
यजुर्वेद की शाखायें, १००० सामवेद की शाखायें, २१ ऋग्वेद 
की शाखायें, ९ अथवंबेद की शाखायें, वाको वाक्य ( तक शास्त्र ) 
इतिहास पुराण ओर वेद्यक इन सब विषयों के अन्थ थे । 

७. कात्यायन प्रणीत आजनामक छोक थे जिन में से एक छोक 
भाष्यकार ने उद्धत किया है जो कि यह हैः--- 


यस्तु प्रयुक्त कुशलो विशेषे शब्दान्य थावदृव्यवहार काले सोउनन्त 
माप्नोतिजयंपरत्र वाग्योगविद्‌ दुष्यतिचापशब्दे: ( १. १. १) 

८. आपिशलि का बनाया हुआ व्याकरण ग्रन्थ (शायद जिसका 
निर्देश पाणिनि ने “ वासुप्या पिशलेः” में किया है ) तथा काश- 
कृत्स्नि की मीमांसा थी जिन्हें एक ख्री पढ़ती है. जिससे पता लगता 
दे कि ख्त्रियें भी शास्त्रों का अध्ययन किया करती थीं 
आज की तरह उन्हें विद्या से विमुख नहीं रक्खा जाता था । 

९. तित्तिरि के इलोक, याज्ञवल्क्य तथा सोलभ के ब्राह्मण, आ- 
सुरि का कल्प, माथुर की वृत्ति, बररुचि का काव्य, जाढक के इलोक, 
पराशर का कल्प, शाकल्य संहिता, तथा अन्य कई धमे सूत्र उस समय 
उपस्थित थे जिनका कि अब प्रायः लोप होगया है. 

१०. संग्रहे एतत्पाधान्येन परीक्षितम्‌ ( १. १. १ ) इस महा- 
भाष्य के वाक्य पर विवरणकार संग्रह के विषय में लिखते हैं 
“सग्रहो व्याडिकृतो लक्ष छोक संख्य को ग्रन्थ इति प्रसिद्धिः” अर्थात्‌ 
संग्रह ग्रन्थ जिसमें एक छाख छोक हैं व्याडि का बनाया हुआ है; 

६. चत्यारो वेदाः साह्वाः सरदस्या; इत्यांदि १. १. १ 

८. ७. १. १४ 
&. ७. २, मद । 8. ३े. १०१ । ७. २.६० १ ४. १. ११६। १. ७, ८४ 


( ४५) 


परन्तु पतेजलि मुनि शोभना खह दाक्षायणस्य संग्रहस्य कृति: (२.३.६६) 
यह वाक्य देते हुए दर्शाते हैं, कि संग्रह दाक्षायण का बनाया हुआ 
है । इस प्रकार विवरणकार तथा पतंजलि के वाक्यों को मिलाकर 
देखने से पता ढुगता है कि पाणिनि मुनि ओर व्याड़ि दोनों 
भाई थे.क्यों कि दक्ष की पुत्री दाक्षी पाणिनि की माता थी ( दा- 
क्षीपुत्रस्य पाणिनेः ( १. १. २० ) ओर दक्ष के पुत्र दाक्षि की 
संतान दाक्षायण अर्थात्‌ व्याडि था । अर्थात्‌ पाणिनि ओर व्याडि 
दोनों दक्ष के पोत्र थे जिस से यह दोनों परस्पर में भाई थे. निम्न 
लिखित चित्र से यह स्पष्ट है । 
द्क्ष 


| 
| 
दाक्षी दाक्षि 
पाणिनि दाक्षायण या व्याड़ि 


११, महाभाष्य के पाठ से पता रूगता है कि वतेमान यास्क- 
कऊंतू निरुक्त भी पतंजलि के समय विद्यमान था. इस विचार को पृुष्ट 
करने वाले हमें महाभाप्य में से कई एक ऐसे वाक्य तथा सिद्धान्त 
मिलते हैं जो कि यास्कक्ृतू निरुक्‍त में पाये जाते हैं, उन्हें में वि- 
षय को स्पष्टता के लिये समालोचकों के सामने रखदेता हूं जिस से 
वह स्वयं उन से परिणाम निकाल सकें । 


१. यास्क ने ततन्ननामान्याख्यातजानीति शाकटायनो नेरुक्तसम- 
यश्व ( १. 9 ) इस वाक्य में बताया है कि वैयाकरणों में शकट के 
पुत्र शाकटायन तथा निरुक्त सब नाम वाची शब्दों को धातुज मा- 
नता है। इसी बात को पतंजलि ने “नाम च धातुज माह निरुक्‍्ते 


» ६५9६) 


व्याकरण शकटस्यचतोकम?! ( ३. ३. १) कहकर अपने भाष्य में 
निर्दिष्ट किया है । 

२. जिन शब्दों का प्रयोग जिन देशों में यास्क ने बताया है 
उन्हीं शब्दों का प्रयोग उन्हीं देशों में पतंजलि ने भी बताया है. ; 

यास्कने लिखा है “शवतिगति कर्मा कम्बोजेष्वेवभाष्यते 
विका' मस्यार्थेषुभापन्ते शव इति. दातिलेवणार्थेप्राच्येषु दात्रमुदी 
च्येषुः!( २, १)पतंजलि ने एक क्रिया की अधिकता के साथ कहा है 
शवतिगेतिकर्मा कम्बोजेष्वेव भाषितो भवति विकारएनमार्या भाषन्ते शव 
इति. हम्मतिः सुराष्ट्रेषु रंहतिः प्राच्यमध्येषु गमिमेव ल्वार्या: प्रयुजते. 
दातिलेवणार्थे प्राच्येषु दात्र मुदीच्येष ( १. १. १) 

३. यास्क ने निरुक्त के प्रयोजन दिखाते समय अथ जानने 
वाले की प्रशंसा तथा तोते की न्याई केवल शब्द रटने वाले की 
निन्‍्दा में जो उतत्व: पश्यन्नददर्श ( १. ६ ) ऋचा कही है वही 
ऋचा उसी प्रयोजन के लिये पतंजलि ने व्याकरण के प्रयोजन दर्शाते 
समय लिखी है । (१.१) 

2. ओर इसी प्रकार जैसे यास्क ने यदू ग्रहीतम विज्ञातम्‌ 
(१.६.) के छोक को निरुक्त के प्रयोजन दर्शाने के लिये लिखा 
है वेसे ही पतंजलि ने भी यदधीतम विज्ञातम (१.१.१) में 
अधीतम्‌ के परिवतेन के साथ उसी इलोक को व्याकरण के प्रयोजन 
बताने को लिखा है । 

७. हंस की व्युत्पत्ति जो निरुक्त ने की है वही इतर पक्ष 
का निषेध करते हुए महाभाष्य में पाई जाती है, जैसे निरुक्‍त में 
“ हंसा: हन्तेन्नन्त्यध्वानम (४ . २) है वैसे ही भाष्य में “कः 
पुनराह हम्मते हँस इति कितर्हि हम्तेहँस: हन्त्यध्वानमिति'' (६.१. १३) 
कह कर वही व्युत्पत्ति मानी हे । 


( ४७ ) 


६. पड़भावविकारा: भवन्तीति वार्ष्यायणि जायते5स्ति विपरि- 
णमते वर्धेतेड पक्षीयते विनश्यतीति । (१. १) इस वाक्यमें यास्क ने 
जो वार्ष्यायणि के मत में उत्पन्न पदार्थों की ६ दशायें बताई हैं वही 
महाभाष्य में निर्दिष्ट की गई हैं. पड़ भावविकारा इतिहस्माह वार्ष्या- 
यणि जायतेडस्ति विपरिणमते व्धेतेषपक्षीयते विनश्यतीति. ( १.३.१ ) 

७. सक्तमिव तितउना पुनन्तो इस ऋचा की व्याख्या जिन 
व्युपत्तियों से यास्क्र ने की है उन्हीं से पतंजलि ने भी की है और 
यदि भाष्य में कुछ भेद है तो केवल व्युत्पत्ति के प्रकारों की संख्या 
कम देने में, यह नहीं कि कोई नह व्युत्पत्ति किसी शब्द की दी 


गईं हो । 


स्पष्टता के लिये उन्हें इस प्रकार चित्र में दिखाया जाता है:--- 


निरुक्त (३-२) 
! तितउपरिवपनंभवति ततवद्ठा 
तुन्नबद्वा तिलमात्र तुन्नमितिवा. 
! सकतुः सचतेदुर्धावोभवति कस- 
तेर्वास्याद्वधिपरीतस्य विकसितो 
भवति. 
[| धीराः प्रज्ञानवन्त: ध्यान- 
वृन्तः, 
[५ जन प्रज्ञानम्‌, 
(४ अक्रत अकृषत 
९१ तत्र सखाय: सख्यानि संजा- 
नते. 
शा लक्ष्मी लाभाद्वा लक्षणाद्वा 
लिप्स्वभानाद्वा लाब्छनाद्वा... 


महाभाष्य (१.१.९) 
| तितड परिवपनं भवति ततवद्ठा 
तुन्नवद्वा. 

[] सक्‍तुः सचतेदंधवोभवति क- 
सतेर्वा विपरीताद्वि कसितो 
भवति. 

[ धीराः ध्यानवन्तः 


४ मनः ग्रज्ञानम्‌ 

४ अक्रत अकुषत 

४। अन्न सखायः सन्त: सख्या- 
नि जानते. 

शा रक्ष्मीलेक्षणात्‌, 


( ४८ ) 


८. उपसेदिवान्‌ कोत्स: पाणिनिम्‌ (३. २. १०८) इस 
प्रयोग में पतंजलि बताते हैं कि कोत्सपाणिनि के पास गया था. 
यदि यह कोत्स वही कोत्स है जिसका मत था कि मंत्र अनर्थक हैं 
ओर जिसका खण्डन यास्क ने किया है ( १.७) तो निस्सन्देह 
पतंजलि के समय यास्ककृत निरुक्त उपस्थित था क्योंकि यास्‍्क और 
कोत्स लग भग समकालीन ही थे, जिससे पाणिनि भी यास्‍स्क के 
समय ठहरता है, परन्तु पाणिनिके पीछे पतंजालि हुए है अतः उनका 
बनाया अन्थ भी निरुक्‍त के पीछे होना चाहिए । 


पंचम निष्वास । 


कलिनल-लल जन नामित नन-न++न+-म-+-- लक 


भारतवर्ष की भौगोलिक स्थिति-आर्या बले-विषय पर 
कुछ लिखने के पूव में उस अशुद्धि को हटा देना चाहता हूं जो कि 
बहुत से मनुष्य अम से आर्यवतें तथा भारतवर्ष को एक ही समझ 
लेने में कर देते हैं भ्रारतवषे तथा आयोवते एक नहीं प्रत्युत 
आयावल भारतवर्ष का एक भाग है मैं समझता हूं कि आर्या 
वर्ते का संबन्ध धमे से है अतएव इसे आये का स्थान कहते हुए 
इस से बाहर की अन्य सब जातियों को म्लेच्छ या अशिष्ट कहा जाता है, 
चाहें वह भारतवर्ष की हों चाहे भारत वर्ष के बाहर कीं ओर भा- 
रत वर्ष का संबन्ध राज्य से है, यहां तक आये जाति का मुख्यतः 
राज्य तथा निवास था उसे भारतवषे कहा गया. अतः यहां पर भा- 
रत वर्ष की भोगोलिक स्थिति से विस्तृत भारतवर्ष की स्थिति समझनी 
चाहिए नाकि भारत के एक भाग आर्यावते की. 


महाभाष्य के पढने से पता छगता है कि २यशताब्दि ई. पू. में . 
आर्यावर्त की सीमा मनु के समय से कुछ बदली हुई थी. मनु के 
समय आर्यावर्त की सीमा उत्तर में हिमालय, दक्षिण में बिन्ध्याचल 

में पू्वीयसमुद्र तथा पश्चिम में पश्चिमीय समुद्र थी. परन्तु पतं॑- 
जलि के समय वह सीमा नहीं रही थी प्रत्युत उस में कुछ परिवतेन 
आगया था. भाष्यकार ठिंखते हैं “कः पुनरायवितेंः. १ प्रागादर्शात्‌ 
प्रत्यक्षाऊक बनाद दक्षिणेन हिमवन्तमुत्तेण पारियात्रम, यथेवं॑ कि 
प्किन्धगम्दिकम, शकयवनम्‌ शोर्यक्रोंचमिति न सिध्यति. ” ( २ 
१० । ६.३. १०९ ) इस पर कैयट लिखता है कि आद- 
शादि चारों प्वतों के नाम हैं, अतः पता छगता दे कि 
४ 


( ५० ) 


पतंजलि के समय आयविते की सीमा उत्तर में हिमालय, दक्षिण 
में पारियात्रपर्व॑त, पूर्व में कालक वनपर्वत तथा पश्चिम में आदश पर्वेत 
थी, . परन्तु पारियात्र, कालकवन, तथा आदी पर्वत कौन से पवेत 
हैं इसका अभी तक कुछ भी पता नहीं चलता, चिन्तामणि वै् 
महाशय ने परियात्र को भारत के परिचम में अराबडी परत को 
ठहराया है, परन्तु उसका भाष्य से बिलकुल मत विरोध है यतः वह 
उसे दक्षिण की सीमा कहता हे अतः वैद्य की सम्मति पर कुछ भी 
विश्वास नहीं किया जा सकता. हां पतंजलि के कथन से इतना तो 
अवश्य पता लगता है कि क्रिप्किन्ध तथा गन्दिक छोग (किप्किन्धा, 
गन्दिका नगरी के निवासी ) दक्षिण में आर्यावते की सीमा परियात्र 
से बाहर थे, शक यवन जातियें परिचम में आदश पहाड से परे 
थीं, ओर शौये; क्रोंच लोग उत्तर में हिमालय के पीछे थे । 


२---जनपद्‌- उस समय भारतीय राष्ट्‌ ग्राम, नगर, और 
जनपद (जिसे भाषा में देस या देश कहते हैं ) इन तीन विभागों 
में विभक्‍त था । जिनमें से पतंजलि ने अपने समय के कुष्छ प्रसिद्ध 
जनपदों के नाम दिये हैं जिनके देखने से उस समय के भारत 
विभाग पर बहुत कुछ प्रकाश डालता है । 


॥ गमिप्याम: (३.२.११४ ) यहां पर बहु बचन के 

| शयो से पता लगता है कि कश्मीर जनपद था | 
! डश्लीनर और मद्र भी जनपद ये । उशीनरवसमद्रेष॒युवाः 
सन्ति.न सनन्‍्तीति (७.१.७३) इस वाक्य से पता लगता है कि 
इन देशों में यव की उपज अच्छी होती थी और इन दोनों में 
भी उद्चीनर देश में अधिक यव उत्पन्न होते थे । मद्र देश 
नड़ा समृद्धि संपन्‍न था अतएव्र भाष्यकार के मन में भद्राषां 


(६ ५६ ) 


समृद्धि: इस. अथे में खुमद्रम॒ (२.४.८४ ) का प्रयोग देना 
उचित जान पडा । 

[] इसी प्रकार महर्षि सुमगधम्‌ ( २. ७. ८४ ) का प्रयोग 
देते हुए निर्देश करते हें कि मगध देश भी खूब सम्रद्ध थां । 
[५ अंग, बेग, बृजि यह भी जनपढों के नाम हैं ( 9. ३. १००, 

१२०)। 


५ नो खण्डिकानू जयगाम्‌ नो कलिंगानू जगाम ( ३. २. ११७) 
यहांपर बहुवचन के प्रयोग से तथा कैयट . के कभ्ननानुसार 
खण्डिक, कलिंग. भी जनपद थे । कोई मनुष्य खण्डिक तथा 
कलिंग में गया था जब वह ढ़ोद कर घर आया तब उस से 
किसी ने पूछा कि क्या तूं ख़ण्डिक तथा कलिंग में गया है । 
वह कहता है कि में नहीं गया. अतः इस प्रकार जाने का 
अत्यन्त अपूलाप करने के, यह प्रयोग देने से पता लगता दे ,कि 
इन देशों को घृणा की दृष्टि, से देखा जता था ओर उनमें आयों 
का जाना निषिद्ध था.. इससे मह..मी परिणाम निकलता है 
कि किंग, खण्डिक दोनों देश आर्यावर्त के बाहर थे । 

५] सुझ, पुण्ड, गान्धार ( कन्धार ) वाह्ात, शैव (9. २. ७५२) 
पांचाल, विदेह, पाण्डु, पुरु, ( 9. १. १६८ ) अंबष्ठ, सोवीर 
नेष, अबन्ति ( माऊष ) कुम्ती (8४. १. १७० ) जिल्हव 
इक््याफषधष ( ४. २. १०४ ) त्रिमते ( 9. २. १३७ ) यह 
सब जनपढों के नाम हैं । 

शत ब्राक्षणक नामी जनपद था जिसमे आयुध जीवी ब्राक्षण 

रहते थे. ( ४. १. १०४ ) ् 

शत आष्टक नाम एक मरुस्थछ का था ( ७- २. १०४ ) 


( ५१ ) 


. 7" सुराष्ट्‌ जनपद आर्यावते की सीमा से बाहर था, क्योंकि 


भाष्यकार दोनों में भेद करते हुए दिखाते हैं कि सुराष्टू में 
हम्मति प्रयुवत होती है परन्तु आया में गम धातु प्रयुक्त होती 
है। 

३. नगर--भाष्यकार ने कुछ एक नगरों के नाम भी दिये हैं 


जो कि उस समय के प्रसिद्ध २ प्रदेश होंगे. वह नाम यह हैं । 
 शोय॑, जाम्वव, पाठटलिपुत्र ( ३. 9. ७- ) उज्जयिनी, माहि- 


प्मती (३. १. २६ ) गवीधुमान्‌, सांकाश्य ( इन दोनों 
नगरों में ४ योजन का अन्तर था ( २. ३. २८ ) शोवहान 
( ७. २. ८ ) हास्तिनपुर, वाराणसि ( यह दोनों नगर गंगा 
के तट पर थे (२. १. १६ ) स॒ुन्न, साकेत ( १.३.२५. ) 
कोशाम्बी ( १. २. 9७४ ) यह सब नगर थे । 

काशी ( वाराणसी ) और मथुरा बस्त्र के व्यापार के लिये 
प्रसिद्ध नगर थे, क्योंकि पतेजलि मुनि “एवं हि दृश्यते लोके 
इह समाने आयामे विस्तारे पटस्थान्योधों भवति काशिकस्या 
न्‍्यो माथुरस्य,, (५. ३. ७५० ) यहां पर गुण ग्रकषं के कारण 
वस्त्र का भिन्न २ मूल्य बताते हुए निर्देश करते हैं कि उस 
काल में यह दोनों देश वस्र के लिये प्रसिद्ध थे. ओर काशी 
के विषय में तो “चणिजो वाराणसी ज़िलरी व्युपचर्यते! (४. 
३. ८9 ) से वाराणसी की वण्णिग्‌ छोगों द्वारा प्रचलित की 
हुई जित्वरी संज्ञा को बता कर ,महंर्षि स्पष्टतया दशाते हैं कि 
उन के काल में काशी नगरी तो व्यापार में बहुत ही 
उन्नत थी. ओर हम भारत में अंग्रेजों के आने से पूर्व तक 
देखते हैं कि यह नगरी समृद्धि तथा शिल्प में सारे उत्तरीय 
भारत में एक थी. इस बाप्त की साक्षिं के लिये मैं सुप्रसिद् 


( ५३ 9) 


भारत भूषण ऐतिहासिक रमेशचन्द्र दत्त की सम्मति आपके सामने 
रखता हूं. वह लिखते हैं:-- 

१८ वीं शताब्दि में उत्तरीय भारत में जोकि बहुत थोड़े भिन्न 
२ राज्यों ( 5:2०5 ) में बेटा हुआ था-अन्य कोई इतना अधिक 
हरा भरा तथा समृद्धि संपन्न देश नहीं था जितना कि बनारस. 
बनारस के मनुष्य बड़े शिल्पी थे ओर वहां की कृषि तथा कला 
कीशल खब समृद्ध था ( वावाब प्रावेश €क्वए फ्िपरंशा पट ) 





षज्ठु निघष्वास । 
सभ्यता २. मनुष्य का यह कतेव्य समझा जाता था कि जब 
उसका कोई बन्धु या मित्र उसके घर से अन्य किसी नगरादि 
प्रदेश में जावे तो वह उसके साथ कम से कम जंगल या नदी 
के अन्त तक उसे विदा करने के लिये जावे । 
. कांसी के पात्र भोजनादि के लिये प्रयुक्त होते थे । 


. स्थल पर आने जाने के साधन उन दिनों मुख्यतः: रथ, शकट 
ओर अश्व ही थे. रथ में बैल जोड़ जाते थे, ओर शकट में आठ 
२ बेल भी लगाये जाते थे, सब से अधिक शीघ्र लेजाने वाला 
साधन रथ ही था इससे पाठकंगण अनुमान कर सकते हैं कि 
स्थान से स्थानान्तर में जाने को कितने अधिक दिन लछगते 
होंगे ? ओर किस प्रकार परस्पर में मिलने के सुगम साधन न 
होने से पुरुषों को अनेक कठिनाईयें होती होंगी ? 

४७. जल मागे से भी लोगों का गमना गमन रहता था और उस- 
का साधन उड्डप ( छोटी नोका ) तथा नौकायें थी. नदियों 
१. लोके आवनान्ता दा ढद्काम्तात्पियं पान्थ महुबजेत...... 
(१. ४. ५४६ ) 
२. काँल पाज्यां पाणिनोदनं भुक्ते 
३. ऊद्ोरथों येन उढ़रथो5नड्वान्‌ ( २. २. २४ ) अष्टा गयेन 
शकटेन (६. ३. ४६) तमेवाध्चानं रथिक आशु गच्छुति आश्रि 
कमश्विरेण पदातिश्चिरतरेण ( १. १. ७० ) 
४. यारि पथेन गच्छुति चारि पथिकः (५. १. ७७ ) पंचो डुप- 
आतानि तीर्णानि, पंचवर्धीशतानि तीणांनि, (५. १. ५६ ) 


ल्‍ंर.. #) 


( ५५ ) 


के पार उतरने के लिये पुलतो होते ही थे परन्तु पता लगता है 
कि यहां पुल न बेध सकते थे वहां केवल चर्म की रज्जु के 
सहारे भी पार उतारा जाता था जैसे कि अब भी कहीं २झूलों 
द्वारा पार उतरने का रिवाज विद्यमान है | 

७५. उन दिनों ग्रुरुयों के कुर्लों में विद्याध्ययन करने की पाठ 
प्रणाली का अच्छी तरह प्रचार था. परन्तु जो विद्यार्थी एक ही 
गुरुकुल में चिरकाल तक न रह कर बार २ भिन्‍न २ गुरुकुलों 
में जाता था उसे बड़ी घृणा की दृष्टि से देखा जाता था और 
उसे तीथ काक ( तीर्थ का कोवा ) के नाम से पुकारा जाता 
था। 

६. पहरने के लिये सुबर्ण के रुचक ( बीजपूर या चोक ) स्वस्तिक 
( कण्ठ का भूषण ) कड़े, कुण्डल आदि भूषण बनाये जाते थे । 

७. घोड़ों पर चढ़के भी संग्राम किया जाता था ओर युद्धों में 
तलवार तथा धनुषवार्णों से उपयोग लिया जाता था- तीरों की 
मार एक २ कोश तक होती थी. वायु पुराण ( अ० ८- इलो ० 
१०२-१०७ ) में लम्बाई मापने का मान प्रादेश से लेकर 
योजन तक दिया हे जिसका हिसाब करने से १ क्रोश आज- 


कल के १ मील ओर २१२ हू गज के बराबर बेठता है. यदि 


५. देवदत्तस्य गुरुकुलम. पश्य देवदत्त कष्ट श्रितो विप्शुमित्रो 
गुरुकुलम २. १. १. ४२। 

६. तथा खुबण कया चिदारुत्या युक्त पिए्डो भवति, पिण्डा 
कऊति मुपस्थ रुचकाः क्रियन्ते शत्यादि १. १. १। 

७. अश्यै युद्धम, असिभियुद्धम, इहस्थोय मिष्वासः क्रोशा 
झद्यं विध्यति. ( २. ३. ७ ) 


( ७५६ ) 
णह क्रोश वही क्रोश हैं तो हम कह सकते हैं कि उन दिलों 
तीरों की सार कम से कम आधुनिक १- सील 
लक पहुँचली थी । 


८. पंचमि: खट्वामिः क्रीत: पट: पंच खट्व: ( ४७. १. ३ ) 
मुद्देः क्रीतम्‌ मोद्रिकम्‌ , माषिकम्‌ ( ७. १. ३७ ) 
पंचमि: गोभि: क्रीतः पंचगुः दशगुः १. २. 9४ ) 
इत्यादि प्रयोगों में खाट, मूंग, माष, गो आदिकों से वस्तुयों 
के खरीदने का वणेन आने से पता लगता है कि अभी प्रतिदान 
( 39६४ ) की रीति बहुत प्रचलित थी. परन्तु इसमें भी 


संदेह नहीं कि साथ ही धातु का सिक्‍का भी प्रचलित होता था और 
उसे ही वस्तुओं के खरीदने का साधन माना जाता था. पतंजलि 
कार्षपण को निसान ( सिक्‍का ) के शब्द से पुकारते हैं ओर उस 
की व्युत्पत्ति येन अधिगम्यते तन्निमानम्‌ ( ५. २. 9७ ) करते हैं, 
जिस को केयटने “सेनमल्येनकरणन ऋग्यप्राप्तुमिष्यते” 
कहकर ओर भी स्पष्ट कर दिया है. 

कार्षापण से आधे सिक्‍के का नाम अधे था जिसका निर्देश केयट 
अद्ध की टीका करते हुए “अर्धशब्द: कार्षापणस्यार्थे रूढ”” इस 
वाक्य में करते हैं. इन दो सिक्‍कों के अतिरिक्त एक ओर सिक्‍का था 
जिस का नाम निष्क था. परन्तु निष्क तथा कार्षापण के मूल्यों 
में क्या संबन्ध था इस का कुछ पता नहीं चलता. भाष्यकार ने बता- 
या है कि प्राचीनकाल में कार्षापण का भार १६ मापे होता था, जिस 
से पता लगता है कि कार्षापण सिक्‍के में १६ माषे सोना होता था. 
यदि इस माषे का भार आजकल के माषे के बराबर हो तो कार्षापण 


१ पुराकलप एतदासीत्‌ षोडशमाषाः कार्षापणम्‌ १. २. ६७। 


( ५५७ ) 


सिक्का आंजकल के पोण्ड से पोने तीन गुना बैठता है इस से विचारशील 

पुरुष जान सक्ते हें कि उस काल में यह देश कितना समृद्ध तथा वैभव 

संपन्न होगा. संसार भर में प्रसिद्ध इंगलैण्ड जैसे समृद्धतम देश में भी 

जब अभी तक लगभग ६ माषे का सिक्‍क्रा चलता हे ओर वह भी कुछ व 

सेही तो यहां १६ माषे सिक्का चलता था उस की कितनी स्मिथ 
ओर वह देश सभ्यता में कितना अधिक बढा हुआ था इसका अनुमान 
अथेशाखवेत्ता लोग स्वयं कर सकते हैं. परन्तु शोक है कि पतंजलि के 
समय वह सिक्के किस धातु के बने हुए थे और उन में कितनी मात्रा 
में धातु पाई जाती थी इस विषय पर भाष्य से किचिन्मात्र भी प्रकाशन 

नहीं डलता, अतः हम सिक्‍कों का इतिहास समय २ पर बदलते 

रहने के कारण ऊपर लिखे हुए सिक्‍कों के मूल्यों का कुछ भी निर्णय 

नहीं कर सकते. परन्तु इसमें किसी को भी सन्देह नहीं हो सकता कि 

सोना कसतुयें खरीदने के लिये अवश्य प्रयुक्त होता था, जिस की साक्षि 

द्विद्रोणेन हिरण्येन धान्येक्रीणाति, पंचकेन पशुन , साहसेण हिरण्येनाश्वान्‌ 

क्रीणाति (२. ३. १८ ) इस वाक्य तथा मूर्ति पूजा में दिखाये 

हुए मोर्येहिरण्यार्थिभि: इस वाक्य से होती है. 


९. उस समय भी मजदूरों की भति आजकल की न्याई सिक्के 
का चोथा भाग थी. जैसे आजकल भारत वर्ष में मजदूरों की देनिक 
मजदूरी प्राय:---खासकर ग्रा्मों या साधारण नगरों में--एक रुपये का 
चोथा भाग चार आने होती है उसी प्रकार पतंजलि के समय भी 
प्रचलित सिक्के का चोथा भाग मजदूरी में मिलता था. इस प्रकार 
हम देखते हैं कि भारत में चिरकाल से मजदूरों की भति की मात्रा 
स्थिर रही है. हां ! यह हो सक्ता है कि उस समय वस्तुयें सस्ती 


& कम करा; कुबन्ति पादिक महल्तप्स्थामद्द इति १. ३. ७२ । 


( ५८ ) 


होने से आज कल की अमेक्षा उन चार आनों से अधिक भोग्य कैस्तुरयें 
वह खरीद सक्ते हों ओर इस से उन की यह चार आने की भृति 
आजकल की अपेक्षा अधिक पड जाती हो. 


सप्तम निश्चास । 


धार्मिक अवस्था. १. महाभाष्य के अध्ययन से इस बात 
पर बड़ी अच्छी तरह प्रकाश डल्ता है 
कि उस समय श्राद्ध की रीति पूरी तरह प्रचलित हो चुकी थी. 


[ भाष्य में लिखा है “श्राद्धाय निगहते!” ( १. 9.३२ ) इस पर 
केयट ल्खिता है “शआ्राद्धूनिन्दति नास्तिकल्वादित्यथ:” अर्थात्‌ 
नास्तिक होने से श्राद्ध की निन्‍दा करता है, इस प्रकार कैयट 
तो टीका करते हुए यहां तक बढे हुए हैं कि जो श्राद्ध की निन्‍दा 
करता है वह नास्तिक है. 


[] दूसरे स्थान पर भाष्यकार “आ्राद्धकरः, पिण्डकरः ( ३. २.१४) 
प्रयोग देते हुए ओर मी स्पष्ट कर देते हैं कि पितरों को पिण्ड 
भी दिये जाया करते थे. 


[तर ओर तीसरे स्थान पर अन्न का निरादर करते हुए कहते हैं 
“ नत्वान्न॑ मन्‍्ये यावद्‌ भुक्त न श्राद्धूभू (२. ३. १७ ) 
अर्थात्‌ मैं उस अन्न को अन्न नहीं समझता जबतक कि वह 
श्राद्ध में न खाया जावे, 

२. भाष्यकार ने देव पूजा के उदाहरण आदित्यमुपतिष्ठते, चन्द्रम 
समुपतिष्ठत ( १. ३. २५ ) दिये हैं जिस से पता छूगता है कि उस 
समय सूर्य ओर चन्द्र की पूजा प्रारम्भ हो गई थी. 


३. आमाश्च सिक्ता:, पितरइचप्रीणिताः (१.१. १) इस वाक्य 
से यह परिणाम निकलता है कि उस समय मृत पितरों को जल से 


( ६० )9) 


तर्पण भी किया जाता था और आम के वृक्ष को जल देने से उस 
तपंण की सिद्धि मानते थे. 


४. तीथौं पर स्नान करना भी धर्म का एक मुख्य अंग समझा 
जाता था, जिस की साक्षि निम्न लिखित छोक से मिलती है. 


उपास्नात स्थूलसिक्त तृष्णींगंगं महाहृदम्‌ 

द्रोणं चेदशको गन्तुं मात्त्वा ताप्तां कृता कृते २. २. २९ 

इस इलोक में तीर्थ स्नान की प्रशंसा करते हुए कहा है कि 
यदि तू उपास्नात, स्थूलसिक्‍त, तृष्णींगंग, महाहृद, द्वोण इन पांच 
'तीर्थों में जासका है तो तुझे अपने सुकृत दुष्कृत मत तपावें, ओर 
दूसरे स्थान पर स्नात्वा कालक: ( ७. १. ३७ ) के प्रयोग से ज्ञात 
होता है कि कालक भी एक तीर्थ था। 


७५. आस्तिक का अभिप्राय उस समय केवल परलोक की सत्ता 
मानने में ही लिया जाता था वेदों या ईश्वर को मानने अथे में 
नहीं लिया जाता था. यद्यपि भाष्यकार ने तो स्पष्टतया कुछ नहीं 
दिया परन्तु केयर उसकी टीका करते हुए यही लिखता है कि 
परलोक की सत्ता ही लेनी चाहिए क्‍योंकि छोक में इसी अथी में 
आस्तिक, नास्लिक शब्द प्रयुक्त होते हैं. यदि टीका कार का यह 
कहना ठीक है तो हम उपरोक्त ही परिणाम पर पहुच सक्ते हैं. और 
इस बात में तो किसी को भी संदेह नहीं हो सकता कि कम से 
कम केयट के समय तो आस्तिक शब्द अवश्य उपरोक्त अर्थों में ही 
प्रयुक्त होता था. पतेजलि का बचन यह है-अस्तीतिमतिरस्था- 
स्तिक: ( 9. 9. ६० ) उस पर केयट लिखता है-परलोक कदते- 
का च ससा विज्ञपा तत्व विषय लोके प्रयोग दर्शनात्‌. 
तेन परोलोको5स्तीत्यश्यमतिः आस्तिकस्त द्विपरीतो नास्तिक: । 


( ए१रै )' 
६. उस समय मांस भक्षण को पाप नहीं समझा जाता था 
प्रत्युत धर्म अन्थों के अनुसार उसका सेवन किया जाता था. 
| पेचपंचनखा: भक्ष्या:, अभक्ष्यो आम्य कुक्कुट:, अभक्ष्यो आऑम्स 
सूकरः ( १. १. १ ) यह बिधान देते हुए पतजलि दर्शाते हैं 
कि पांच नखवाले प्राणि भक्ष्य हैं ओर आमीण कुक्कुट तथा सूकर 
अभक्ष्य हैं अर्थात्‌ आरण्यक कुक्कुट ओर आरण्यक सूकर मक्ष्य हैं 


!] और यह कई जगह बारम्बार आया है कि तथा कश्चित्‌ 
'. मांसार्थी मत्स्यान सशकलान्‌ सकण्टकानाहरति........ यावदादेयं 
ताबदादाय शकलकंटकानुत्शजति, ( ३. ३. १८ ) यहां पर 
मच्छी खाने का बणेन है । 
]!] मांसोदनिकोडतिथि: (५. १. १९ ) यहां पर अतिथि को 
मांस युक्त ओंदन खिलाये जाते हैं | 
४7] मांसोदनाय व्याहरतिमृग: ( २. ३. १३) यहां पर मृग के 
शब्द करने से उत्पात ज्ञात होता है अत: मांसोदन में चतुर्थी 
विभक्ति की गई, जिसका भावार्थ यह हे कि मांसोदन बनाने 
के लिये दीन मृग का बध किया जाता है । 
७. यज्ञों में पशु बध भी किया जाता था जिसकी सिद्धि इन 
वाक्यों से होती है। 
7 उपहुंतः पशुरुद्राय! उपहुत् पशहद्ध: (9. २. २४ ) यहां पर रुद्र 
“हेँबता के लिग्रे पशु उपहुत किया जाता है । हे 
[7 पशुना रुद्रे यजते, पशुरुद्रांयददातीत्यर्थ:, अग्नोकिल पशु: प्रक्षि- . 
प्यते रुद्रायोपहियते इति (१.' ९. ३२) अर्थात्‌ पशु से रुद्र 
'का यज्ञ करता हैं, पशु रुंद्र को देता है-अग्नि में पद्ठु को | 
। कैंकता' हैं-'रुद्र के लिये“डपहुत किया जाता है । 


( ६5६२ ) 


7 गौरनुवन्ध्यो ६जोग्नीपोमीय इति कथमाकृतौचोदितायां द्रव्ये 
आरम्भणा लम्भमन बिशसनादीनि क्रियन्ते इति (५. १. ५९) 
२. १. ५१।४०. १९२) अर्थात्‌ बेल ओर अग्नी सोम देवता 
के लिये बकरा बध्य है, यहां पर आकृति में हननक्रिया कहने 
पर द्रव्य में आरम्भण, आलम्भण ( स्पशेन ) तथा हनन क्रियारयें 
कैसे की जाती हैं । 


पाठक गण ! यह तीनों वाक्य इतने स्पष्ट ओर असंदिग्ध हैं कि 
इन में हमें किसी भी प्रकार का सन्देह नहीं हो सकता, प्रथम ओर द्विती- 
य वाक्य में रुद्र देवता के लिये पशु की अग्नि में आहुति की ,जाती 
है ओर तृतीय वाक्य यें बेल ओर बकरे का भिन्न २ देवताओं के 
लिये बध किया जाता है। 


८. ब्राह्मण का बध करना तथा सुरा (मद्य) का पीना बहुत ही प्रणित 
तथा पतित काम समझा जाता था, ओर महद्दाभाष्यकार तो “योश्यु- 
जानन्‌ वे ब्राक्षणं हन्यात्सुरांवापिवेत्‌ सोउपि मन्‍्ये पतितः स्यात्‌ (१. 
१. १) कद्दते हुए इतने बढ़े हुए दीखते हैं कि वह जो मनुष्य अज्ञान 
के कारण भी ब्राक्षण को मारदे या मद्य पीले तो उसको भी क्षमा 
करने को तय्यार नहीं, उनके मत में यह मनुष्य भी घाणित तथा 
पतित ही समझा जाना चाहिए । 


९, त्रिविष्टव्ध्क दुष्ठा परित्राजक इति (३. २. १२४) इस 
वाक्य से पता लगता है कि परिवाज़क का चिन्ह त्रिदृण्ड था कह सदा 
अपने पास त्रिदण्ड रखते थे, परन्तु हमें फ्ता है कि त्रिदण्ड , केवछ 
वेष्णव परिवाजक ही रखते हैं ओर वही त्रिदण्डी कद्दकाते हैं, म्रन्य 
परिव[जक एक दण्डी द्वोते हैं मत: इससे बहू परिणाम निकुद्दा हे 
कि पतंजलि के समय वैष्णव घने भी प्रचलित हे चुका था। 


( ६रे ) 


१०. महाभाष्य के पढने से पता लगता है कि अन्थकर्ता के 
समय मूर्तिपूजा का भी अच्छी तरह प्रचार हो चुका था, इसके पूव 
कि मैं ग्रन्थकर्ता का प्रमाण देकर उपरोक्त बात को सिद्ध करूं, उस 
को स्पष्ट करने के लिये पहले उस मूल सूत्र का अर्थ कर देना 
अत्यावश्यक जान पडता है जिसके कि भाष्य से मुख्य परिणाम 
निकाछा जाना है, वह सूत्र जीविकार्थेचापण्ये (५. ३. ९९) है उस 
का अर्थ यह है कि ऐसी प्रतिकृति (मूर्ति) जो किसी मनुष्य की जीवि- 
का के लिये तो हो परन्तु यह बेची न जा सके तो उस मूर्ति को 
बताने वाले शब्द के कन्‌ प्रत्यय का लछोप हो जाता है, (जो कि 
इवे प्रतिकृतो इस सूत्र से हुआ था. ) इस पर भाष्यकार छिखते हैं 
“अपण्ये इत्युच्यते तत्रेदे नसिध्यति शिवः स्कन्दों विशाख इति, कि 
कारणमू ? मोर्येहिरण्यार्थिभिर््याः प्रकल्पिता: भवेत्तासु नस्यात्‌ यास्त्वे- 
ताः संत्रति पूजार्थस्तासु भविष्यति” अर्थात्‌ यदि तुम यह कहते हो 
कि जो मृर्ति बेची जावे उसको बतछाने वाले शब्द के कन प्रत्यय 
का लोप हो तो शिवः, स्कन्द:, विशाख:, यह रूए नहीं बनेंगे परन्तु 
करन का लोप न होने से शिवकः, स्कन्दक: विशाखकः यह रूप बनेंगे 
क्योंकि सोना लेने की इच्छा से मोयेलोग इनकी मूर्तिय बेचते हैं, 
भाष्यकार इसका उत्तर देते हैं कि अच्छा जो बेची जाती हैं वहां 
कन का लोप न हो परन्तु अपनी जीविका के लिये छोग जिन शिव, 
स्कन्द, विशाख की मूर्तियों को लेकर घर २ जाते हैं ओर उनकी 
पूजा करवा घर वालों से कुछ धन लेते हैं वहां कन्‌ का लोप होकर 
शिव, बिशाख, स्कन्द रूप बन जावेंगे, इस से यह बात स्पष्टतया 
सिद्ध हो गई होगी कि उस समय मूर्ति पूजा केवल चली ही नहीं 
भी प्रत्युत वह अपनी पू्णे योवनावस्था में पहुंच चुकी भी, ओर 
शिव तथा उसके पुत्रों स्कन्‍द ओर विशाख की पूजा होने से दूसरी 

बात यह भी सिद्ध होती है कि उस समय छैौब भत भी प्रथ- 
लित हो चुका था । 


अछ्ठम निश्वास । 


सामाजिक स्थिति. १.--उस समय अभी गुण कर्म 
स्वभाव से भी वे व्यवस्था मानी जाती थी केवल जन्म से नहीं, पर- 
न्तु गुर्णा में वाह्माउम्बर या शारीरिक सोन्दर्य का भी होना एक आ- 
बश्यक अंग समझा जाने रुग पड़ा था, पतेजलि लिखते हैं सबे एते- 
शब्दा: गुण समुदायेषु वतेन्ते ब्राह्मण:, क्षज्षेयों वेश्य इति, आतश्च 
गुण समुदाय, एवंज्याह. 

तपः श्रुतंच योनिश्ब एतदू्‌ ब्राह्मण कारकम्‌। 
तपः श्रुताभ्यां यो हीनो जाति ब्राह्मण एवसः ॥ 

तथा गोरः शुच्याचार: पिड्ुलः कपिल केशः इति एता नप्यभ्यन्त- 
रान्‌ ब्राह्मण्ये गुणानकुर्वन्ति, (५. १. ११५। २. २. ६) इस 
पर कैयट इलोक की टीका करते हुए लिखते हैं “नासोौ परिपूर्णों बा- 
हाणः, जातिलक्षणेकदेशाश्रयस्तु तत्र ब्राह्मण शब्द प्रयोग: अतएव च 
तस्य सर्वासु बाह्मणक्रियासु नास्त्यधिकारः ” अर्थात्‌ ब्राह्मण, क्षत्रिय, 
वैश्य, शब्द भिन्न २ गुणों के कारण भिन्न २ पुरुषों में व्यवहुत 
होते हैं, जिनमें ब्राह्मण के गुण देकर स्पष्ट किया है कि ऐसे गुण 
वाला पुरुष ही ब्राह्मण कहा सकता है अन्य नहीं, प्राचीन किसी 
धर्म ग्रन्थ के अनुसार ब्राह्मण के गुण तपस्वी तथा वेद वेदांगवितृ 
होना तथा ब्राह्मण माता पिता से होना जतला कर कहा है कि जो 
मनुष्य तपस्वी तथा वेद वेदांगवित्‌ नहीं वह पूरा ब्राह्मण नहीं कहला 
सकता प्रत्युत वह केवल जाति ब्राह्षण या जन्म से ब्राह्मण है अतएव 
उसे ब्राह्मण के पूरे अधिकार नहीं परन्तु इन तीनों गुणों के आगे वह 
कुछ अन्य गुण देते हैं जिससे पता लगता है कि पतेजलि 

के समय उन गुणों का होना भी आवद्ययक समझा 
जाता था-ओर एक ब्राह्मण की पहचान के लिये वही गुण कसोटी 
समझे जाते थे जैसा कि वह आगे जाकर स्वयं लिख देते हैं कि सं- 
देहातावद्‌ गोरं, शुच्याचारं, पिंगलं, कपिल केश दृष्ट्वाउध्यवस्यति 
ब्राह्मणो<य मिति, तत: परचादुपलम्यते नायं ब्राह्मण इति. वह गुण गोर 
या पिंगल रंग (इ्वेत मिश्रित छाल) वाला होना ओर शुद्धाचारी तथा 
भूरे केशों वाला होना भा इससे स्पष्ट है कि ब्राह्मण पद की निश्चिति 
में वाह्याडम्बर या काले गोरे का प्रश्न भी भाष्यकार के समय बडा 
प्रबल होगया था, जो ब्राक्षण शुद्धाचारी, तपस्वी ओर वेदज्ञ हाता 
हुआ भी यदि काछा या कपिल केशों से भिन्न केशों वाला होता होगा 
शायद उसे वेसी मान्य को दृष्टि से नहीं देखा जाता होगा जैसा कि 
एक गोरा ब्राह्मण देखा जाता है आज कल यह भारतीयों को सूझ 
रहा है कि काले गोरे का प्रश्न उड़ा देना चाहिए परन्तु शोक ! कि 
यह प्रश्न हमारी प्यारी मातृ भूमि में कई शताब्दि पहले हमारे ही 
भारतीयों से उठाया गया था. इस काले गोरे के राक्षसी प्रश्न से जब 
हमारे भारतीय भाई आज कल देश, विदेश सर्वत्र ठोकरें खाते फिरते 
हैं तो समझ सकते हैं कि यही दशा उस समय भी बेचारे काले पुरु- 
षों के साथ होती होगी जिसका हमें एक ज्वलन्त दृष्टान्त ब्राह्मण चा- 
णक्य का मिलता है. ओर में समझता हूं कि प्राचीन काल में वर्ण ब्यव- 
स्था का नियम इस प्रकार न था कि जो मनुष्य जाति से क्षत्रिय, वै- 
इय या शूद्र होता हुआ भी त्राप्मण के गुण पारण करले वह अपनी 
जाति को छोड कर ब्राह्मण बन सकता था परन्तु नियम यह था कि 
जो जाति ब्राह्मण, जाति क्षत्रिय, जाति वैश्य अपने २ गुण अपने में 
नहीं रखता था वह सच्चे ब्राह्मण, सच्चे क्षत्रिय या सच्चे वेश्य पद से 
च्युत हाकर केवल जाति ब्राह्मण जाति क्षत्रिय या जाति वेश्य रह 

जाता है, उन्हें ब्राक्षण, क्षत्रिय, वैद्य के पूण अधिकार नहीं प्राप्त थे 
परन्तु कुछ एक ही अधिकार प्राप्त कर सकते थे, इस बात की पुष्टि 
“जाति ब्राह्मण एवस:” इस वाक्य से पूृणतया हो जाती 
है.-ओर फिर यदरि हम प्राचीन धमम सूत्रों तथा स्मृति अथों पर 
दृष्टि डालें तो कुछ एक अपवादों को छोड़ कर सामान्यतः सर्वत्र भिन्न 
२ वर्णों ले लिये प्रारम्भ से ही भिन्न २ नियमों का विधान पाते हैं 
विस्तार मय से अति संक्षेप रूप में वह भिन्नतायें निन्न लिखित चित्र 
से प्रदर्शित की जाती हैं: ( १ ) 

































नियम | ब्राह्मण | क्षत्रिय : श्ठ 

हवन न क्‍ > मी दल कल मम 
उपनयन | वसन्‍त में | श्रीष्म में | शरद में |उपनयन महों 
मिल करा सक्ता 

न 3 हा नोहीं वेदाध्य- 
» | आठवें व्ष | ११वें वष | १२ वे व्ष |यन कर सक्ता 

है, प्रत्युत 

४७४०७ | १४७७ एक उलटा यदि 
१६ वर्ष के | २२ वर्ष के | २४ वष के | वेद पाठ सुन 

9 पहले पहले पहले भी ले तो 

ही लि मम आज 9 की आम 05 

ज्या की या श्रपु जतुसे भर 

मेखला | मुञ्जकी 0 अब ,ऊनकी | दिये जाते हैं। 





(१) आपस्तस्ब धम्म सूत्र १, २, २े करिडका 
मनुरुउति २ ३६-७६ 
याज्षवव्य्यस्मृति ३७ स्छो झ 
वसिष्ठस्मृति ११. ६४ 

जम काले हरिण 











इस चित्र से स्पष्ट हे कि क्षत्रिय, वैश्य, शूद्ध के बच्चों को प्रार- 
म्भ से ही उनमें भेद भाव डाल कर ऐसी अवस्थायों में पाला 
जाता है कि जिससे उनके मन में ऊपर उठने का भाव ही न आ 
सके ओर उन्हें इस प्रकार अनुत्सादिित कर अपनी ही जाति में रहने 
को बाधित किया जाता है । 


[ब्राह्मण के कर्तव्य कर्म भाष्यकार ने अन्यत्र भी दशयि हैं, 
वह कहते हैं ब्राह्मणस्य निष्कारणो धर्मः षडगो वेदोउध्येयो 


गोभिलग्टहासूत्र ! प्रश्न, ४ प्रकरण 
पारस्कर गरृह्यसूतच २. २-४ 
वोधायन धमम सूत्र १. २ अध्याय 
पराशर संहिता २ अध्याय 
बोधायन ग्रह्मसत्र २. ५ अध्याय 

ज्ञेयरचेति ( १. १. १ ) अर्थात्‌ ब्राक्षण का निष्कारण 
धर्म पडंगों सहित वेदों का पढ़ना या जानना है । 


[!। तीसरे स्थान पर ब्राक्षण का लक्षण वह यू करते हैं:--- 
पसस्मिन्नार्यावत निषासे ये वाह्मणाः कुम्मी धान्‍्याः, अलोलुपाः 

अशृह्ममाणकारणाः किचिदन्तरेण कस्याश्चिद्‌ विद्यायाः पारकृताः 
सन्नभवनन्‍्तः शिष्टाः ( ६. ३. १०६ ) 

इसमें पतंजलि ने शिष्टों का लक्षण करते हुए ब्राह्मणों को कुम्भी- 
धान्य-अर्थात्‌ जिन के पास भोजनार्थ धान्य भी केवछ इतना ही हे 
जो कि कुम्मी में आसके अधिक नहीं-लोम रहित, किसी दुष्ट 
कारण के बिना ही सदाचार के मागे पर चलने वाले तथा किसी 
एक विद्या में अति निपुण होना बताते हैं । 


२. कि पुनरचत्वे यः सवेथा चिरं जीवति स वर्षशत जीवति 
( १. १. १ ) कहते हुए महर्षि बतलाते हें कि यह उस समय 
प्रसिद्धि थी कि प्राचीन पुरुषों की आयु बहुत बड़ी २ होती थी 
परन्तु अब अधिक से अधिक १०० वे की आयु रहगई है । 

३. लोहितो ष्णीषाः ऋत्विज: प्रचरन्ति ( २. २. २४ ) 
इससे पता छूगता है छि उस समय ऋत्विग्‌ लोग रक्तवण की पगड़ी 
पहनते थे । 

2. पतंजलि के समय भारत में नाटक खेलने का भी बड़ा 
भ्रचार भा. वह कहते हैं यदारम्भका: रंगे गच्छन्ति नटस्य ओष्याम: 
अन्भ्रिक स्यश्रोष्याम: ( १. 9. १९ ) यहांपर साधारण मनुष्य नट 
ओर ग्रन्थिक को सुनने के लिये जाते हैं । 


! थे ताव देते शोमिका नाम एते प्रत्यक्ष कंस घातयन्ति 
वलिच बन्धयन्ति ( ३. १. २६.»”थहां पर केसादिकों 

का अनुकरण करने वाले नटों के शिक्षक केस ओर बलि का 
घात करके दिखलाते हैं । 

!!! भ्लुकुंस शब्द ख्री वेषधारी नट के लिये आया है ( ४- 
१. ३) 

[ए और इसी प्रकार रंगमें जाने वाली नटों की ख्त्रियों का 
वर्णन आया है ( ६. १. २ ) इन चार प्रमाणों से स्पष्ट 
है कि नाटक खेले जाते थे ओर उनमें से दो प्रसिद्ध नाटक 
कंस ओर वलि बध के थे। 


७. भाष्यकार निवास स्थान चार प्रकार के बताते हैं-आराम, 
घोष, नगर ओर संवाह ( ७. ३. १४७ । २. 9. १० ) इस की 
टीका करते हुए कैयट लिखता है “ब्राह्मण कर्षक पुरुष प्रधानों देशो 
गरमः, गोमहिष्यादि युक्‍्तो धोषः, प्राकार परिखान्वितं श्रणी धमे 
युक्त संस्थान नगरम्‌ , प्राकार परिखा युक्‍त श्रेणी धर्मान्वितों देश: 
संवाहः ओर दूसरे स्थान पर सवाह का अथे “संवाहो वणिक्‌ प्रधानः” 
करते हैं. अर्थात्‌ यहां पर मुख्यतः ब्राक्षण और कृषकों का निवास हो 
वह आम, गो भैंस आदि पशुओं के रहने का स्थान घोष, ओर जिस 
प्रदेश के समन्‍्तत: शहर पनाह ओर खाई हो ओर साथ ही यहां 
क्रय विक्रय का व्यवहार होता हो वह नगर कहलाता था. संवाह भी 
एक प्रकार का नगर ही था भेद केवल इतना था कि संवाह में 
व्यपारादिक अधिक होने सें वह वणिक्‌ प्रधान “नगर होता था. 
उपरोक्त कथन से उस समय की सामाजिक स्थिति के विषय में दो 
बड़े २ परिणाम निकलते हैं । 


! प्रथम तो यह कि ब्राह्मण, क्षत्रिय, देश्य तीनों वर्ण यद्यपि 
: इकट्ठे एक ही प्रदेश में रहते थे तोभी उनकी प्रधानता 


( ७१ ) 
भिन्न २ स्थानों में होती थी. ब्राक्षण ग्राम में, क्षत्रिय नगर 
में, ओर वैश्य संवाह में प्रधान थे | 

| ओर दूसरा यह कि उन्हों ने छत्र॒यों से अपने जान माल की 
रक्षा करने के लिये प्रत्येक नगर ओर संवाह के समन्तत: शहर- 
पनाहें ओर खाईयें बनाई हुईं थीं: ओर इतिहास हमें बताता 
है कि वह मुसलमानों के राज्यारम्भ तक वराबर उपस्थित थी: 
६---उस समय गुरु शिष्य का संबन्ध एक आदशे संबन्ध था, वह 
आज कल की न्याईं स्वाथे या अन्य तुच्छ भावों से प्रेरित होकर नहीं 
बनाया जाता था, परन्तु उस संबन्ध का आधार धर्म ओर प्रेम 
था. अतए॒व गुरु का कतैव्य होता था कि जैसे छतरी धूप या 
बर्षा. से छत्न धारण करने वाले को बचाती है वेसे वह शिष्य को 
अज्ञान, गिरावट आदि से बचाता हुआ उसे विद्वान, बुद्धिमान्‌ बलि्ठ 
तथा सदाचारी बनावे. ओर इसी प्रकार -विद्यार्थी का कतेव्य 
होता था कि जिस प्रेम से छतरी की सुरक्षा की जाती है उसी 
प्रेम से गुरुकी सदेव सुरक्षा करता रहे, उस के दोषों को अन्‍्यों 
में फेलाता न रही प्रत्युत उन्हें दबाने का यत्र करे. (9.४.६२) 
इसी प्रकार यदि अब भी गुरु शिष्य अपने कर्तव्य समझें तो 
विद्यालयों तथा महाविद्यालयों के प्रायः सबेदोष दूर हो जायें 
ओर शिक्षा की उन्नति का द्वार खुल जावे पर हा ! अब यह वार्ते 

स्वप्न की ही रह गईं. 

७. जैसे मैं पहले कह चुका हूं कि पतंजलि के समय ब्राक्षणल 
का निश्चय करना बहुत कुछ गोरादि वाह्माडम्बरों पर निभेर 
दोगया था तो यदि उस समय भारत में जात पात ओर छूत 
छात भी प्रचिकत दोगई द्वो तो कोई आइचर्य की बात नहीं. 
गगंजाति जो पहछे अच्छी समझी जाती थी उस, समय 


( ७र२े ) 


धृंणा की दृष्टि से देखी जाने लग पड़ी थी, अतण्व उस के 
विषय में कद्दा गया है कि गर्ग: सह न भोक्‍्तव्यम्‌ ( ८. ४७. २ ) 
अर्थात्‌ गया के साथ नहीं खाना चाहिए. ओर इसी प्रकार शूद्राणा- 
मनिरवसितानाम्‌ ( २. 9. १० ) इस सूत्र में बतछाया है कि यदि 
बण्डाल या डूम्ब € मृतप ) किसी के पात्र में रोटी खा ले तो वह 
पात्र फिर किसी भी प्रकार शुद्ध नहीं हो सक्ता. इस से पता लगता 
है कि जिन बेचारे डूम्वों की दशा सुधारने का बीडा पंजाब में आज 
कछ कई सज्जनों ने उठाया है उनको अछत जाति समझ कर कई 
शताब्दियं पहले ही रसातऊ में गिरा दिया था. इसी प्रकार तरखान 
लुहार, धोबी तथा जुछाहों को शूद्र कोटि में डालकर यज्ञों से प्रथक्‌ 
किया हुआ था. आभीर जाति जिसको आज कर आहीर कहते हैं 
उसे महा शूद्वा के नाम से पुकारा जाता था क्योंकि वह शूद्ध से भी 
निकृष्ट समझते जाते थे. ( 9. १. ०9.। १. २. ७२ ) हा ! केसा 
भयंकर ओर हृदय विदारक दुृहय है. ऐसा कोन वजु से भी कठोर 
छृदय होगा जिसे इन दीनों ओर अनाथों पर दया न आती होगी. 
दयाड प्रभु ने अपने सब पुत्रों पर दया करके कोढ़ी से लेकर महा- 
राजाधिराज तक सब को एक जैसा शीतर जल वायु, सूर्य का 
देदीप्यमान प्रकाश ओर शान्ति दायक चन्द्र की शीतलता तथा उज्ज्वल 
प्रकाश दिया. यही नहीं प्रत्युत 
यथेमां वाचं कल्याणी मावदानि जनेभ्य: 

ब्रह्म राजन्याम्यां झूद्राय चार्याव स्वाय चारणाय की ध्वनि करते 
हुए उन्हों ने कृपा हृदय से सब को अपने २ शरीर, मन तथा 
आंत्मा की उन्नत करमे के लिये वेद के शीतरू तथा शुद्ध शोत से 
अपसी पिपासा बुझांनेंकी आज्ञा प्रदान की है. परन्तु हस्त ! दस इतने 
कुल्छ हृदय ओर निर्दगी हें कि हम अपने ही भायों को शहर २ 


( ७३ ) 


पुकार कर उन्हें अपनी आत्मा तक को उन्नत करने से 
रोकते हैं . हमारा क्या अधिकार है कि हम एक मनुष्य श्रेणी को 
कपालु परमात्मा के ज्ञान से वंचित रक्‍्खें ओर उसे सबंदा के लिये 
आचार हीन बनाने के लिये साधन उपस्थित करदें. मद्रास 
गवनेर भारत हितेषी म्युनरो ने कहा था कि हमने ( अंग्रेजों ने ) 
भारतीयों के अधिकार छीन कर उन्हें आचार हीन कर दिया है प- 
रन्तु बड़े शोक से कहना पड़ता है कि यहां तो भारतीयों ने ही अप- 
ने बहुत से भाइयों को घुणा की दृष्टि से देखकर सदाचार से कोसों 
दूर फेंक दिया था. यदि हम ही अपने से कुछ दर्जे कम जाति को 
अनुष्य के अधिकारों से वंचित रखकर घ॒णा की दृष्टि से देखते हैं 
तो हम किस मुख से अपने अधिकार मांगने का साहस कर सक्ते हैं, 
भद्र गण ! इसी जात पांत के प्रइन ने हमारी मातृ भूमि, स्वणेमयी 
भूमि, भारत भूमि को रसातल में पहुंचा दिया है ओर परस्पर में 
भेद भाव तथा घृणा की प्रवृत्तियें पेदा कर हमारे में जातीयता के ब- 
नने में बढ़ी भारी बाधा डालदी है, जब एक जाति पर आपत्ति आती 
है तो दूसरी जाति उसकी किचिन्मात्र भी सहायता करना अपना क- 
तेन्य कम नहीं समझती, यदि जात पांत के प्रश्न ने भारत में एक 
सुंदर तथा दुढ़ भवन न बना लिया होता तो कभी से शूर वीर, सा- 
इसी होीमूं से मुगल राज्य के नाश्ष के साथ २ यावनी राज्य समाप्त 
होगया होता ओर फिर भारत में दिंदू राज्य का झंडा फट्दराता, 
ओर फिर उससे अगले सारे भारतीय इतिहास में जो २ परिवतेन आने 
श्रे उसे बुद्धिमान लोग स्वयं विचार सकते हैं, यदि मातृ भूमि तथा 
उस के पुत्रों की उन्नति करनी अभीष्ट हे तो इस जात पांत क्रे कल़ि 
झुग का साथ छोडकर ग्रेम और सहानुभूति के सत्य युगर्में अपने आप 
को लेजाना अत्यावश्यक है. धन्य है उस समाज को जो कि इस 


(७४ ) 


सत्य युम को लाने के लिये दिलोजान से प्रयत्ञ करने में लगी हुई 
हैं ओर मुझे पूण आशा है कि परम पिता दया प्रभु इस शुभ काम: 
में उन्हें पूणेतया क्ृतकृत्य करते हुए भारत की उन्नति का द्वार खोल 
देवेंगे. 

८. पतंजलि के समय भारतव्ष में अनेक जातियें तथा उप 
जातियें उपस्थित थीं. गर्ग, ड्रम, अहीर, तथा चंडाल जातियें जैसे 
कि पहले दिखाया जा चुका है बड़ी घ॒णा की दृष्टि से देखी जाती थीं. 
क्षेमवृद्धि नामक एक क्षत्रिय जाति थी जिसकी ख्तरियों का नाम तनु- 
केशी था. ओर इसी प्रकार भारय॑ नामक भी एक क्षत्रिय जाति थी 
क्षुद्रक, मालब नामी जातियों के विषय में पहले लिखा जाचुका है अतः 
अब उनके विषय में कुछ कथन करने की आवर्यक्ता नहीं, भरतजाति 
भारत के पूर्व में रहती थी जिस का वर्णन करते हुए ऐतरेय ब्राह्मण 
ने भी उसे पूर्व में ही लिखा है. इससे यह भी ज्ञात होता है कि भ- 
रत जाति का निवास स्थान जो ऐततरेय ब्राह्मण के समय था वही पतंज- 
लि के समय था. चोल ओर केरल जातिये चोल, केरल देशों की रह- 
ने वाली- थीं इस प्रकार भिन्न २ पेशों में काम करने तथा भिन्न २देशों 
में रहने के कारण कईं जातिये, उप जातियें बनी हुईं थीं. पाठक गण ! 
जब इस प्रकार भारत में भिन्न २ अनेक जातियों की सत्ता पाई जाती 
हो तंब केसे संभव हो सकता है कि वहां एक जातीयता का भाव 
पैदा हो सके. किसी देश में जातीयता पैदा करने के लिये उस देश 

८. चोमदृद्धयः क्त्रियास्तेषां तनुकेश्यः ख्लियः ( ६. दे. ३७) भायोंः 
नाम छ्त्रियाः (३. १. ११२) । 

यदि समुश्चयः भरत ग्रहण मनर्थक नहातश्रभरताः सन्ति. अथ 
प्रागू अदहर् भरत विशेषरां प्रांग अहण मनर्थर्क नहात्र प्राज्चो भरताः 
सखन्‍्ति २. ४. ६८ । | 





( ७५) 
में. एक राज्य, एक जाति, एक धर्म, ओर एक भाषा इन चार बार्तो 
का होना अत्यावश्यक है 


परन्तु इन में से पहली दो बातें तो यहां बिलकुल नहीं रही थीं, 
धम में भी शैव, वेष्णव, बोद्ध, जेन, याज्ञिकादि, अनेक पंथ प्रचलित 
थे . भाषा में अभी कुछ समानता थी परन्तु उसमें भी शीघ्र २ अन्तर 
पड़ता जा रहा था, अत: भारत में जातीयता पैदा होनी सवेथा अ- 
संभव थी. ओर इस समय भी भारत में यद्यपि एक राज्य तो है प- 
रन्तु अन्य तीन शर्तें पूरी नहीं. 9३ जातिये तथा २३७८ उपजातियें 
ओर १४७ भाषायें ( बोलियों को छोड कर ) अभी तक भारतवर्ष 
में पाई जाती हैं, और इसी प्रकार सनातनी, वेष्णव, शैव, सिक्‍ख, 
इसाईं, यवन, आये समाजी, ब्रह्म समाजी, प्रार्थना समाजी, देव समाजी 
आदि धार्मिक पंथ भी अनेक पाये जाते हैं अत: जब तक इन तीनों 
भिन्नतायों को हटाकर सारे भारत वर्ष में एक भाषा, एकधर्म, एक 
जाति बनाने का प्रयज्ञ न किया जावेगा तब तक सच्ची जातीयता की 
पवित्र गोद में बेठना हमारे लिये बडा कठिन काम ही नहीं प्रत्युत 
असंभव है . 


निबन्ध यद्यपि बहुत हम्बा हो गया है तो भी अन्त में भाष्य 
की कृति पर अति संक्षेप से कुछ दो चार शब्द लिखने अत्यावश्यक 
हैं अतः उसे लिखकर यह निबन्ध समाप्त करूँगा . 


२. व्याकरण जैसे शुष्क विषय को विद्यार्थियों के मनों को आ- 
क्षण करने वाला. बनाना कोई सुगम काम नहीं, परन्तु पतंजलि 
ने इस महाभाष्य को इतना रोचक तथा दिल लगाने बाला बना दिया 


(७६ ) 


है कि इसे पढ़ते समय विद्यार्थी व्याकरण की शुष्कता का. अनुभव 
नहीं करसकता . 


पतंजलि के सामने यह बड़ा भारी प्रश्न उपस्थित हुआ २ था कि 
मनुष्य व्याकरण को तिलाब्जलि दे चुके थे, उन्हें व्याकरण पढने में 
रुचि नहीं थी प्रत्युत घृणा उत्पन्न हो गईं थी अतः:महर्षि को ऐसे सा- 
अन ढूंढने पड़े जोकि व्याकरण को रोचक बनाते हुए पाठकों के हृदयों 
को व्याकरण की ओर खींचें ओर उनकी घ॒णा को नष्ट करदें . वह 
साधन संक्षेप से यह कहे जा सकते हैं . 


4. भाषा को अत्यन्त सरल तथा मधुर बनाया जिस से भाषा 
के अथ समझने में कोई कठिनाई न पड़े . 


[!. इस की लेखशेली व्याख्यान रूप में रक्खी, ओर स्थान २ 
पर बात चीत के मागे तथा प्ररनोत्तर के मागे का अवलूम्बन 
कहते हुए कठिन समस्यायों को सुगम किया. 


7] उदाहरणों तथा दुष्टान्तों के लिये सवेसाधारण मनुष्य के प्रति- 
दिन के व्यवहार में आने वाले प्रयोग देकर विषय को सुस्पष्ट 
करने का पूण यत्न किया. 


(५. कहीं २ पर विद्यार्थियों के स्मरणार्थ छोटा सा सूत्र या इलोक 
बनाकर विस्तृत व्याख्यानों को अति संक्षित कर दिया जिससे 
वह संक्षेप याद्‌ कर लेने से सारी रूम्बी चोडी व्याख्या याद 
रह सके. 


( ७७ ) 

२. महाभाष्य पढने का दूसरा छाभ यह है कि न केवल यह 
व्याकरण के ज्ञान को ही उच्च करता हे परन्तु संस्कृत साहित्य की 
दृष्टि से भी यह बड़ा उपयोगी ग्न्थ है. इसकी संस्कृत इतनी सरल 
मधुर, व्यावहारिक तथा समयोपयोगी है कि इस के पढने से संस्कृत 
बड़ी अच्छी बोली या लिखी जा सकती हे. संस्कृत को कठिन तथा 
अनावश्यक रुम्बे २ समारसों से भरपूर बनाने का जो बहुत बढा दोष 
उत्पन्न होगया है यह इसकी लेखशैली ग्रहण करने से दूर हो सकता 
है, ओर बड़ी बात को थोडे से शब्दों में प्रकट करने की रीति भी: 
सीखी जा साकती हे। 


३. पाणिनीय व्याकरण का पृण् ज्ञान हाना वेद मन्त्रों के अथे 
करने में बडा आवश्यक साधन है, परंतु महाभाष्य भी मन्तार्थों पर 
बहुत कुछ प्रकाश डालता है उसकी भी यदि सहायता छी जावे तो 
मैं समझता हू कि हमारी बहुत सी कठिनाइयें दूर हो जावें. 


भाष्य में स्थान २ पर सैंकडों मंत्र भागों के उद्धरण आये हैं उन 
में से कुछ एक उदाहरण के तोर पर में यहां लिखता हूं. उन में 
से मुझे जिन २ मंत्रखण्डों का पता लग सका कि यह किस बेद के 
उदाहरण हैं उसका भी पता दे दिया है, ओर साथ ही भिन्न २ वेद- 
भाष्यों के करने वालों के अर्थ भी दे दिये हैं ताकि पता ढंग सके कि. 
उनके अर्थ महा भाष्य के अर्थों से कहां तक मिलते हैं, ओर कहांतक- 


नहीं मिलते. 

